Tikinti oliqarxları hücumda: Bakıda tikintinin dayanmasının səbəbi məlum oldu » www.XALQXEBER.az\nTikinti oliqarxları hücumda: Bakıda tikintinin dayanmasının səbəbi məlum oldu\nBeynəlxalq reytinqlərdə Azərbaycanın mövqeyini pisləşdirəcək “taktika”; ekspert: “Komitə, sadəcə, hamıdan tələb edir ki, inşaat tikinti və şəhərsalma qaydalarına uyğun aparsınlar”\nDeputat Fəzail Ağamalının Dövlət Arxitektura və Şəhərsalma Komitəsinin sədri Samir Nuriyevi ölkədə tikintiləri dayandırmaqda ittiham etməsindən sonra tikinti sahəsində mövcud vəziyyət diqqət mərkəzinə gəlib.\nDeputatın öz çıxışı ilə bağlı sonradan mətbuata dediyinə görə, S.Nuriyev komitə sədri təyin olunandan sonra Bakıda tikinti demək olar ki, tam dayanıb, tikinti sektorunda çalışanlar işsiz qalıb.\nDeputatın sözlərinə görə, onda S.Nuriyev vəzifəyə təyin edilməzdən öncə razılıq alınmış tikinti şirkətlərinin də öz işlərini apara bilmədiklərinə dair məlumat var: “Yəni Samir Nuriyev vəzifəyə təyin edilməzdən əvvəl bütün mərhələlərdən keçərək tikinti aparmaq üçün icazə alanlara da qadağa qoyulub. Sadəcə, ”istəmirəm” deməklə olmaz axı! Əsaslandırmaq lazımdır ki, niyə tikinti aparılmasını istəmirsən. Hər halda, Samir Nuriyev düşünməli, fikirləşməli, tezliklə bu problemi aradan qaldırmaq üçün konkret addımlar atmalıdır. İstəyimiz budur. Yoxsa mənim ona qarşı hər hansı subyektiv münasibətim yoxdur, ola da bilməz”.\nF.Ağamalının bu çıxışlarından sonra məsələni diqqətdə saxlayan bəzi mətbuat orqanları hətta onun səsləndirdiyi narazılıqların ölkə rəhbərliyinə çatdırıldığı və S.Nuriyevə ciddi xəbərdarlıq olunduğuna dair məlumat yaydılar. Eyni zamanda komitədən də deputatın iradlarının əsassız olduğuna dair açıqlama verildi.\nBəs Bakının tikinti sektorunda nə baş verir? Vəziyyət deputatın dilinə çatacaq qədər problemlidirmi? Nəhayət, problemlidirsə, buna kim məsuliyyət daşıyır?\n“MBA Group” konsaltinq şirkətinin baş direktoru Nüsrət İbrahimovun “Yeni Müsavat”a dediyinə görə, ötən ilin ikinci yarısından etibarən Bakıda tikintiyə başlanma sahəsində ciddi geriləmə həqiqətən müşahidə olunur: “Müşahidələr göstərir ki, tikintiyə başlanmaların sayında az qala iki dəfəyə yaxın azalma var. Amma gəlin baxaq, görək bu nədən irəli gəlir? Komitə heç bir şirkətə demir ki, tikmə. Sadəcə, hamıdan tələb olunur ki, tikintini tikinti və şəhərsalma qaydalarına uyğun aparsınlar. Bu məsələlərdə heç kimə güzəşt olunmur”.\nEkspertin sözlərinə görə, komitənin tələbləri adi standartlardır, amma illər boyu Bakı şəhərində onlara demək olar ki, əməl olunmayıb: “Məsələn, illər uzunu hamı tikintilərin bir-birinə çox yaxın aparılmasından şikayətlənib. Tikinti sıxlığı əmsalını, adambaşına düşən yaşıllıq əmsalını qorumurlar. Binalarda avtomobil parklanma normalarına, uşaqlar üçün oyun yerlərinin saxlanması tələblərinə əməl olunmur. Komitə bunları sərt tələb şəklində qoyur, şirkətlər də onlara əməl etmədən tikməyə çalışırlar. Məsələnin kökü buradadır”.\nQeyd edək ki, Bakı şəhərində tikinti qaydalarının kobudcasına pozulması barədə illər boyu əhalinin şikayətləri aşıb-daşıb. Ötən ilin iyulunda Nazirlər Kabinetinin iclasında ölkə prezidenti bu məsələyə xüsusi diqqət yetirib. Prezident İlham Əliyev qeyd edib ki, qanunsuz tikililərə şərait yaradan dövlət məmurları çox ciddi cəzalandırılacaq: “… Bakıda və digər şəhərlərdə bütün qanunsuz tikililərə son qoyulmalıdır. Bundan sonra Dövlət Şəhərsalma və Arxitektura Komitəsinin rəyi, icazəsi olmadan ölkəmizdə bir dənə də bina tikilməməlidir. Kim bunu edəcəksə, dərhal mənə məlumat verilsin. Həmin o adamları ən ciddi cəzalar gözləyir. Çünki biz bu qədər səy göstəririk”.\nPrezident bu çıxışının ardınca ölkə üzrə tikintiyə icazələrin verilməsi sahəsində bütün səlahiyyətlərin Dövlət Arxitektura və Şəhərsalma Komitəsinə verilməsinə dair sərəncam imzalayıb. Eyni zamanda Bakı Şəhər İcra Hakimiyyətinin müvafiq idarəsini Komitəyə birləşdirib. Yəni görünən budur ki, S.Nuriyev tikinti şirkətlərinə qarşı tələbləri birbaşa ölkə rəhbərliyinin tapşırığı əsasında sərtləşdirib. Və heç kimə güzəştə getmədiyi üçün tikinti şirkətləri, daha doğrusu, onların arxasında dayanan məmur oliqarxiyasının hücumlarına məruz qalır.\nTikinti biznesinin hakimiyyətdə yüksək mənsəb sahibi olan məmurlara bağlı olduğu heç kimə sirr deyil. O da hamıya aydındır ki, arxasında iri məmur dayanmayan hər hansı bir şirkət illər boyu qanunsuz formada, heç bir normalara əməl etmədən nəinki çoxmərtəbəli bina, heç toyuq hini də inşa edə bilməzdi. Belə mənzərə yaranır ki, S.Nuriyevin dövlət rəhbərliyinin dəstəyi ilə başladığı mübarizədə qarşı tərəf əslində şirkətlər deyil, onların arxasındakı məmur oliqarxiyasıdır.\nXatırladaq ki, S.Nuriyevin rəhbəri olduğu komitə ötən ilin ikinci yarısından etibarən dəfələrlə açıqlamalar yayaraq, tikinti şirkətlərinin norma və qaydalara əməl etməmələrindən şikayətçi olub.\nKomitənin hesabatından da aydın olur ki, ötən il Bakı şəhərinin 8 rayonunun, habelə ölkənin 6 rayonunun icra hakimiyyəti orqanlarının fəaliyyətinə dövlət şəhərsalma nəzarəti çərçivəsində şəhərsalma qanunvericiliyinin və normativ-hüquqi sənədlərin tələblərinin pozulması faktları aşkar edilib, bununla bağlı müvafiq nöqsanları aradan qaldırmaq məqsədilə ümumilikdə 22 icrası məcburi olan “Göstəriş” tərtib olunaraq yerli icra hakimiyyəti orqanlarına təqdim olunub. Eyni zamanda 21 fakt üzrə pozuntularda cinayət əməlləri olduğundan müvafiq məlumat ölkənin Baş Prokurorluğuna təqdim edilib.\n“Yeni Müsavat”ın əldə etdiyi məlumata görə, şirkətlərin əksəriyyəti komitənin tələblərini iqnor edərək, tikintiyə başlamaqdan imtinaya üstünlük verirlər. Bunun əslində məmur şəriklərindən gələn tapşırıq əsasında düşünülmüş bir plan olduğu qeyd edilir. Məsələ burasındadır ki, tikintiyə icazələrin alınması Azərbaycanın beynəlxalq hesabatlardakı mövqeyinə təsir göstərən əsas kriteriyalardan biridir. Son illərdə bu sahədə həyata keçirilən tədbirlər nəticəsində Dünya Bankının “Doing Business 2019″ hesabatında ”Tikinti üçün icazə alınması” indikatoru üzrə Azərbaycanın mövqeyi 100 pillə irəliləyərək 61-ci yerdə qərarlaşıb. Bu mövqenin daha da yaxşılaşması üçün prezident 28 dekabr 2018-ci il tarixdə “Bəzi tikinti obyektlərinə tikintiyə icazə və tikinti obyektinin istismarına icazə verilməsi Qaydası”nın təsdiq edilməsi haqqında Fərman imzalayıb. Yeni qaydalar tikinti layihəsini hazırlayacaq tərəfdən tutmuş sənədlərin yoxlanılması, müvafiq orqan tərəfindən rəy verilməsi, tikintiyə və istismara icazə müddətlərini, eyni zamanda icazədən imtina və çatışmazlıqların aradan qaldırılması, tikinti obyekti üzərində əmlak hüquqlarının qeydiyyatının aparılma prosedurunu müəyyən etməklə yanaşı, onlar üçün tələb olunan vaxt məhdudiyyətlərini də bəlli edir.\nYanvarın sonlarında isə komitə Bakı şəhəri üzrə tikinti obyektlərinin tikintisinə və istismarına icazənin alınması üzrə elektron müraciət sisteminin təqdimatı keçirildi. Bu elektron müraciət sistemi prezidentin 28 dekabrda imzaladığı qeyd edilən fərmana uyğun olaraq Dövlət Şəhərsalma və Arxitektura Komitəsi və Prezident yanında Vətəndaşlara Xidmət və Sosial İnnovasiyalar üzrə Dövlət Agentliyi tərəfindən birgə hazırlanıb. Elektron müraciət sistemi vasitəsilə tikinti obyektinin sifarişçisi Bakı şəhəri üzrə, Şəhərsalma və Tikinti Məcəlləsinə uyğun olaraq ekspertizasının keçirilməsi tələb olunmayan tikinti obyektlərinin tikintisinə və istismarına icazənin alınmasını “bir pəncərə” prinsipi əsasında elektron formada həyata keçirə biləcək.\nAçıq hiss olunur ki, tikinti maqnatlarının məqsədi tikintiyə icazələrin verilməsi kimi bir məsələdə Azərbaycanın mövqeyini pisləşdirəcək taktika yürütməklə komitə rəhbərliyinin fəaliyyətini sabotaj etməkdir. Belə düşünürlər ki, bununla S.Nuriyevin vəzifədən alınması, yaxud onun geri çəkilməsinə nail olunacaq. Bu taktikanın nə qədər uğurlu olacağını yəqin ki, yaxın aylarda görə biləcəyik.


Bir birlərini çox sevirdilər. Heç vaxt ölümü, ayrıliği ağıllarina gətirməzdılər. Heç vaxt bir birlərini darixmağa qoymazdılar. Hər gün bitəcək kimi bir birlərinə daha da qüvvətli bağlanırdılar, Hər gün bir birlərini ilk günki kimi həyacanla qarşılayardılar. Eləcə də həyata inandılar, eləcə də özlərini aldatdılar. Bir gün oğlan dünyalar qədər sevdiyi sevgilisini görüş yerinə cağırır. Hər dəfəki kimi yenə də sevgilisi sevinə-sevinə görüş yerinə tələsirdi, çünki canından çox sevdiyi sevgilisi ilə görüşəcəydi. Sanki neçə illərdi gormədiyi sevgilisi ilə görüşəcəydi. Amma ki həmin sevgilisi ilə dünən görüşmüşdü. Çox darıxırdı. Görüş vaxti gəlib catdı. Artiq oğlan həmişəki yerdən hər gələn kölgəyə boylanıb sevgilisi sanırdı. Artıq qız da çatmışdı görüş yerinə. Gəldi qucaqlaşıb hərsətlərini söndürdülər. Salamlaşıb həmişəki yol ilə üz aldılar. Oğlanin kefi yox idi. Qız hiss eləyirdi ki, onun nə isə problemi var. Soruşur: -Həyatım nə olub sənə?\n"Menden size tovsiyye Sevginize sadiq cixin heckese gore heyatinizi puc etmeyin" loading... 20


Prezident: "Bəyanat icra edilməsə, Ermənistan daha ağır duruma düşəcək" » Reyting.az\nTarix: 26-02-2021 15:10 | Bölmə: Slayd\nReryting.az xəbər verir ki, mətbuat konfransı canlı yayımlanıb və 4 saatdan çox davam edib.\nO ki qaldı ikinci sualınıza, bizim soydaşlarımız öz torpaqlara nə vaxt qayıda bilərlər? Bilirsiniz, mən də özüm-özümə bəlkə hər gün eyni sualı verirəm. Çünki mən də istəyirəm ki, nə qədər mümkünsə qısa müddət ərzində biz buna nail olaq. Amma bunun üçün əlbəttə ki, kompleks tədbirlər görülməlidir. Bu barədə mən artıq demişəm. Minalardan təmizləmə prosesi başa çatandan sonra və artıq bununla paralel olaraq biz bu işləri başlayırıq. Bu yaxınlarda “ağıllı kənd” layihəsi artıq gerçəkləşməyə başlamışdır. Zəngilan rayonunun üç kəndində - Birinci, İkinci, Üçüncü Ağalı kəndlərində bu layihə həyata keçiriləcək. Mən təlimat vermişdim ki, bu ilin sonuna qədər layihə tam başa çatsın. Yəni, orada təqribən 1000-ə yaxın insan yerləşəcək. Bütün lazımi infrastruktur qurulacaq, əkin sahələri bərpa ediləcək və insanlar oraya qayıdacaqlar. Belə pilot layihələr çox ola bilər. Biz indi onun üzərində işləyərik.\nO ki qaldı böyük şəhərlərə qayıdışa, əlbəttə ki, şəhərlərin baş planları tərtib edilməlidir. Misal üçün, Ağdam şəhəri. Müharibədən əvvəl orada təqribən 40 minə yaxın insan yaşayırdı. İndi əhalinin sayı artıb, olub 50 mindən çox. Biz 50 minlik, bəlkə də 70 minlik bir şəhər planlaşdırmalıyıq, infrastruktur yaratmalıyıq. Ondan sonra binalar inşa edilməlidir, o cümlədən məktəblər, xəstəxanalar. Yəni, bu, böyük bir zaman tələb edir. Yenə də deyirəm, bizim yarışacağımız əsas tərəf müqabili zamandır. Çünki vəsait də var. Bütün gücləri də səfərbər etmişik. Amma zaman, əlbəttə ki, öz haqqını diktə edir. Mən hansısa bir tarix vermək istəməzdim. Halbuki mənim fikrimdə tarixlər var, amma vaxtından əvvəl insanları sevindirmək, bəzilərini bəlkə də həyəcanlandırmaq istəmirəm. Amma inanın ki, maksimum qısa müddət ərzində mərhələli yollarla biz insanlarımızı o bölgələrə qaytaracağıq. Eyni zamanda, hazırda azad edilmiş bütün ərazilərdə, ilk növbədə, bərpa ediləcək kəndlərin də siyahısı tutulur. Biz bu məsələ üzərində də fəal çalışırıq.\nO ki qaldı statusa, mən öz çıxışlarımda statusun ünvanını göstərdim. Bir daha o məsələyə qayıtmaq istəmirəm. Status haradadır, onu hər kəs bilir. Hesab edirəm ki, Ermənistan və erməni xalqı üçün bu məsələ nə qədər az dilə gətirilərsə, o qədər də yaxşı olar. Çünki Ermənistana və erməni xalqına yanlış vədlər vermək lazım deyil. Onları bu günə salan səbəblərdən biri də məhz o idi. Xülya idi, iddia idi, əsassız istəklər idi. Bu istəklərə rəvac verən bəzi xarici ölkələrin siyasətçiləri də erməni xalqının bu rəzil duruma salınmasında öz rolunu oynadılar. Ona görə status məsələsi, ümumiyyətlə, gündəlikdən çıxmalıdır. Dağlıq Qarabağ Azərbaycanın əzəli torpağıdır. Faktiki olaraq, biz bu gün, ümumiyyətlə, Dağlıq Qarabağ ifadəsini də işlətməməliyik. Qarabağ aranlı-dağlı Azərbaycanın ayrılmaz hissəsidir. Onun bir hissəsində erməni xalqı yaşayır. Biz buna etiraz etmirik. Baxmayaraq ki, erməni əhalisi ora XIX əsrin əvvəllərində köçürülmüşdür. Biz etiraz etmirik. Bizim başqa yerlərimizdə də erməni əhalisi yaşayır və heç bir problem yaşanmır. Ona görə statusla bağlı hesab edirəm ki, əgər kimsə bu gün bu məsələni qaldırırsa, sülhə yox, qarşıdurmaya daha çox xidmət göstərir. Bundan sonra Azərbaycan və erməni xalqlarının birgə yaşaması ilə bağlı da bizdə aydın təsəvvür var. Mən bunu müharibə dövründə də demişəm, dəfələrlə. Əfsuslar olsun ki, müharibə dövründə biz Ermənistan rəhbərliyindən buna oxşar bəyanatlar eşitməmişik. Əksinə, ədavətlə, nifrətlə dolu açıqlamalar verilirdi. Mən isə deyirdim ki, bizim erməni xalqı ilə işimiz yoxdur. Ermənilər bizim vətəndaşlarımızdır. Azərbaycanda minlərlə erməni yaşayır. Müharibə dövründə erməni əsirlərlə bizim davranmağımız bunu bir daha göstərir. Mən sizə bir misal gətirim. Azad edilmiş bir kənddə iki yaşlı insan yiyəsiz qalmışdı. Yəni oradan qaçan “qəhrəman” erməni əsgərləri onları qoyub qaçmışdılar. Bir qadın idi, bir də kişi. Onların yaşı çox idi. Onları biz gətirdik, xəstəxanaya yerləşdirdik. Ondan sonra da Ermənistan tərəfi ilə əlaqə saxladıq ki, biz dövlət sərhədində onları təhvil vermək istəyirik. Biz onları sərhədə gətirəndə onlar yaşlı qadını qəbul etdilər, yaşlı kişini qəbul etmədilər. Dedilər ki, bu, artıq xəstədir. Bizim də buna baxmağa imkanımız yoxdur. Bunun heç bir qohumu yoxdur. Əgər biz bunu qəbul etsək, buna kim baxacaq? Baxın, bu əxlaqsızlığın dərəcəsi varmı, yoxsa yox? Biz nə qədər səy göstərsək də, - Qırmızı Xaç da bunun şahididir, biz bunu Qırmızı Xaçın iştirakı ilə edirdik, - ondan imtina etdilər. O yaşlı kişi bizdə qaldı. Qırmızı Xaç onu bizim köməyimizlə xəstəxanaya yerləşdirdi. Bütün səylərə baxmayaraq, bir müddətdən sonra o rəhmətə getdi. Biz bunu da edirdik. Amma onların cavabı nə oldu. Ona görə, biz bu gün də bəyan edirik və mən Prezident kimi bunu deyirəm, bizim erməni xalqı ilə birgə yaşamağımızın böyük tarixi vardır. Həm Ermənistanda, həm Azərbaycanda, həm başqa ölkələrdə. Misal üçün Gürcüstanda elə kəndlər var ki, orada azərbaycanlılar və ermənilər bir kənddə yaşayırlar. Onların arasında heç bir ixtilaf yoxdur. Rusiyada, Ukraynada, Avropada. Bizim mövqeyimiz bundan ibarətdir. Amma bu, birtərəfli məsələ deyil. Erməni xalqı da buna hazır olmalıdır. Amma əfsuslar olsun ki, erməni xalqının beynini o qədər zəhərləyiblər ki, onların bu xəstəlikdən xilas olmaları üçün gərək daha böyük səylər göstərilsin.\nO ki qaldı gələcəkdə ermənilərlə birgə yaşamağımıza, mən bir daha demək istəyirəm ki, müxtəlif ölkələrdə bu, baş verir, o cümlədən Azərbaycanda. Bu yaxınlarda mənə verilən məlumata görə, hətta bizim jurnalistlər Ermənistanın keçmiş müdafiə nazirinin Azərbaycanda yaşayan bacısını da tapıblar. Baxın, Ermənistanın 1990-cı illərdəki müdafiə naziri azərbaycanlılara qarşı soyqırımının törədilməsində iştirak edib. Onun doğmaca bacısı Azərbaycanda yaşayır. Ona bir söz deyən var? Yoxdur. Bax, Azərbaycan xalqının əxlaqı budur, mənəvi durumu budur. Biz bundan sonra da buna hazırıq.\nBöyük Britaniyanın “Teleqraf” qəzetinin əməkdaşı:\n“Ukraina-24” telekanalının əməkdaşı:\n-Rusiyanın TASS agentliyi:\nHər vaxtınız xeyir, cənab Prezident. İcazə versəniz, Sizə iki sualım var. Birinci sual logistikaya aiddir. Bu yaxınlarda Füzulidə aeroport tikintisinin başlanması barədə xəbər verilib. Siz belə işlərin aparılmasını, onlara heç nəyin mane olmamasını, obyektin hansı müddətdə istifadəyə verilə biləcəyini və bu aeroportun beynəlxalq hava limanı olub-olmayacağını təsdiqləyə bilərsinizmi? İkinci sualım koronavirusa qarşı vaksinlərlə bağlıdır. Biz ümid edə bilərikmi ki, Rusiya vaksinləri Azərbaycanda qeydiyyata alınacaq? İcazə versəniz, şəxsi xarakterli bir sualım da var. Siz özünüz peyvəndlənəcəksinizmi və hansı preparata üstünlük verəcəksiniz? Sağ olun.


Dünyanın dörd bir yanından müraciət edən 1,232 istirakçı arasından 12 finalist seçildi.\nBirləşmiş Krallıq, Kanada, Koreya və Yaponiyadan olan dörd finalist dünya şöhrətli dizaynerlərin köməyi ilə prototiplər hazırlayacaqlar.\nBütün finalistlərin işləri bu ilin 11-17 aprel tarixləri arasında Tortano 32 ünvanında keçirilən Milan Dizayn Həftəsi ərzində Lexus sərgi pavilyonun bir hissəsini təşkil edəcək.\nLexus International Lexus Dizayn mükafatı 2016 müsabiqəsinin12 finalistinin adlarını açıqlamışdır. Bu beynəlxalq dizayn müsabiqəsinə ictimaiyyətə töhfə verən ideyaların sayını artırmaq və dünyanın dörd bir yanından həvəsli və istedadlı yaradıcılara dəstək vermək məqsədilə 2013-cü ildə start verilmişdir.\nHər il keçirilən dördüncü Lexus Dizayn Mükafatı 73 ölkədən 1,232 iştirakçını “Zamanı qabaqla” mövzusu ətrafında birləşdirdi.\nDünya şöhrətli dizayn və yaradıcılardan ibarət münsiflər heyəti işləri qiymətləndirmək üçün noyabr ayında bir araya gəldilər. Bu il iştriakçılar bu günə kimi məlum olmayan və aşkar edilməmiş lakin yaxın gələcəkdə həyata keçirilməsi mümkün olan dizaynlar yaradaraq münsiflər heyətini heyrətləndirdilər. Geniş müzakirələrdən sonra və iştirakçıların təxmin edilə bilməyənləri kəşf etmək həvəsləri və bacarıqları nəzərə alınmaqla, dizayn innovasiyasına töhfə vermək potensialına əsasən iştirakçılar arasından 12 finalist seçildi.\nMark Templin (Lexus İnternational şirkətinin icraçı vitse-prezidenti) belə qeyd etmişdir: “Lexus Dizayn Mükfatı 2015 müsabiqəsində finalistlər Milan Dizayn Həftəsi ərzində möhtəşəm təqdimatlar nümayiş etdirdilər. Bu mükafatın böyük uğur qazanmasına səbəb oldu. Dizayn sahəsindən asılı olmayaraq, 2016- cı ildə iştirakçıları “Zamanı qabaqla” mövzusu ətrafında ən kreativ ideyalarını təqdim etməyə dəvət edirik."\nAşağıdakı qeyd edilən dörd finalist dünya şöhrətli dizaynerlərin köməyi ilə öz dizaynlarının prototipini hazırlayacaqlar:\nƏvvəlki musabiqədə mentor kimi iştrirak etmiş memar və çox profilli dizaynerlər Neri və Hu, eləcə də dizayner Max Lamb, mentor kimi ilk dəfə çıxış edən dizayner/memar Elena Manferdini və rəssam/memar Snarkitecture iştirakçılara kömək edəcəklər. Tamamlanmış dörd prototip bu ilki Milan Dizayn Həftəsi ərzində digər səkkiz finalistin dizaynlarının panel təqdimatları ilə yanaşı Lexus sərgi pavilyonunda nümayiş olunacaq. Tədbir 11-17 Aprel tarixləri arasında Torneria/Carrozzeria, Via Tortona 32, 20144 (Zona Tortona) ünvanında baş tutacaq.\nDörd prototip finalist arasından seçilən Lexus Dizaynı Mükafatı 2016 Grand Prix qalibi aprelin 11-də mükafatlandırma mərasimində elan olacaq. 2016-cı il Milan Dizayn Həftəsində Lexus sərgi paviliyonu barədə daha ətraflı məlumat fevralın ortalarında elan ediləcək.


Komitə sədri qəzada həlak olan icra başçısı haqqında nələr dedi? - Azinforum.az İnformasiya Portalı\nAna səhifə / Cəmiyyət / Komitə sədri qəzada həlak olan icra başçısı haqqında nələr dedi?\nAzinforum.az “Azərbaycan” qəzetinə istinadən həmin məqaləni oxuculara təqdim edir:\n«Zəngin mədəni irsə malik olan Azərbaycan xalqı qadının ailədə və cəmiyyətdəki roluna daim böyük ehtiramla yanaşmışdır. Yaşadığı tarixi dövrdən, onun sosial-iqtisadi vəziyyətindən, coğrafi məkandan, irqindən, dilindən, dinindən asılı olmayaraq qadın bəşəriyyətin inkişafının bütün mərhələlərində özünəməxsus aparıcı qüvvə olmuşdur. Azərbaycan qadını çətin, lakin şərəfli inkişaf yolu keçmişdir. Tarixə nəzər salsaq, görərik ki, cəmiyyətin inkişafının bütün mərhələlərində qadınlar kişilərlə bərabər dövlət quruculuğunda, siyasi qərarların verilməsində fəal iştirak etmişlər.\nÜmummilli lider Heydər Əliyevin sözləri ilə desək: «Zahiri gözəlliyi ilə daxili aləminin paklığının vəhdət təşkil etdiyi, öz səbri, təmkini ilə səciyyələnən Azərbaycan qadını dəyanət və sədaqət rəmzinə çevrilmişdir. Onun şəninə dastanlar qoşulmuş, ona dahilər və qəhrəmanlar anası deyilmişdir. Tariximizin keşməkeşli səhifələrinə Azərbaycan qadını qayğıkeş ana, fitri istedada malik şair, möhkəm iradəli hökmdar, dərin zəkalı mütəfəkkir kimi öz adını həkk etdirmişdir”.\nDilruba xanım ciddi, eyni zamanda son dərəcə mehriban və xeyirxah insan idi. Uzun illər təhsil sahəsində çalışdıqdan sonra, tamamilə yeni bir sferada öz fəaliyyətini davam etdirdi. Dövlətə, dövlətçiliyimizə sadiq idi. Ümummilli lider Heydər Əliyev məktəbini keçmiş tanınmış dövlət məmurlarından sayılırdı. 1987-ci il çox da uzaq tarix deyil. Ulu öndər Moskvada tutduğu vəzifədən uzaqlaşdırıldığı zaman Azərbaycan KP MK-nın plenumunda Dilruba xanıma təklif olundu ki, Heydər Əliyevin əleyhinə çıxış etsin. «Mənə sizin vəzifəniz lazım deyil. Siz Heydər Əliyevin ayağının tozu da olmazsınız” — deyə, cavab vermişdi. Onu Heydər Əliyevin əleyhinə Mərkəzi Komitənin plenumunda və Ali Sovetin sessiyasında çıxış etmədiyinə görə Azərbaycan KP MK-nın rəhbərliyi tərəfindən Lənkəran Şəhər Partiya Komitəsinin birinci katibi vəzifəsindən azad etmişdilər. Doğru bildiyi heç bir fikirdən onu çəkindirmək mümkün deyildi. O zaman çox çətin bir dövr idi. Bir tərəfdən müstəqilliyimizi yenicə bərpa etmişdik, digər tərəfdən ermənilərin torpaqlarımızın işğalı nəticəsində yaranmış ağır vəziyyət və bizi, dövlətimizi sevməyən qüvvələrin müdaxiləsi. Belə bir zamanda Dilruba xanım, böyük cəsarətlə xarici və daxili düşmənlərin fitvası ilə qondarma «Talış-Muğan Respublikası”nı «quran” Əlikram Hümbətova və onu dəstəkləyənlərə qarşı qətiyyətlə mübarizə aparmışdı. Təkcə Lənkəranın deyil, ona qonşu olan bütün rayonların əhalisini öz ətrafına yığaraq bölgədə vətəndaş qanının axıdılmasının qarşısını ala bildi. Ümummilli lider o vaxt yüksək tribunadan Dilruba xanıma «min kişidən qeyrətli” adını verdi. Onun fəaliyyəti gənclərə, əsasən də dövlət qulluqçusu olmaq istəyən gənclərə yaxşı nümunədir.\nİradəli insan, sədaqətli dövlət xadimi, yüksək təşkilatçı olmaqla yanaşı, Dilruba xanım qayğıkeş ana idi. O, cəmiyyətimiz üçün layiqli övladlar da yetişdirib. Dövlət və ictimai fəaliyyətində ədaləti, düzgünlüyü, səmimiliyi ilə seçilən D.Camalovanın xatirəsi onu tanıyan hər kəsin qəlbində yaşayacaqdır».\nÖncəki Yığmamızın sabiq üzvləri evləndi – Video\nNövbəti “Azəriqaz” ailənin sağ qalan yeganə üzvünə 1,2 milyon ödəməlidir


Qenire Paşayeva Türkiyenin 20 QHT ve KİV rehberi ile görüşüb - Azadliq Xeber\nQenire Paşayeva Türkiyenin 20 QHT ve KİV rehberi ile görüşüb\nQənirə Paşayeva Türkiyənin 20 QHT və KİV rəhbəri ilə görüşüb\n05.01.2016 / 10:30 xeber –\nMillət vəkili Qənirə Paşayeva Türkiyənin Azərbaycanda səfərdə olan 20 QHT və KİV-nin rəhbərləri ilə görüşüb.\nLent.az-ın məlumatına görə, Q. Paşayeva görüşdə onların Qarabağ həqiqətlərinin yayılmasında fəallıqlarını daha da artıracaqlarına inandığını deyib və Azərbaycan ilə Türk dövlət və toplumlarının QHT-ləri arasında əlaqələrin getdikcə daha da genişlənməsinin vacibliyini qeyd edib.\nGörüşdə Azərbaycanın tarixi, mədəniyyəti, Azərbaycan həqiqətləri ilə bağlı, Ermənistanın torpaqlarımızın 20%-ni işğal altında saxlaması, qaçqın və məcburi köçkünlərin uzun illərdir öz doğma yurdlarına dönə bilməməsi, Dağlıq Qarabağ və işğal edilmiş digər Azərbaycan ərazilərində dinc azərbaycanlılara qarşı ermənilər tərəfindən törədilən soyqırımlar, qətliamlar, Xocalı soyqırımı, tarixi abidələrin erməni vandalizminə məruz qalması barədə geniş söhbət açan millət vəkili Azərbaycan QHT-ləri, KİV-ləri ilə Türk dövlət və toplumlarından olan QHT-ləri, KİV-ləri arasında əməkdaşlığın daha da artmasının Qarabağ, Xocalı Soyqırımı həqiqətlərinin dünyaya daha da geniş yayılmasında önəmli olacağından danışıb.\nHər zaman öz fəaliyyətləri ilə Azərbaycanın yanında olduqlarını və bundan sonra daha da çox olacaqlarını deyən Türkiyənin 20 QHT və KİV-nin rəhbəri Q. Paşayevaya Azərbaycanla birlikdə həyata keçirməyi planlaşdırdıqları layihələr barədə geniş məlumat verib.\nGörüşün sonunda millət vəkili QHT və KİV rəhbərlərinə Azərbaycan həqiqətlərinə, tarixinə, mədəniyyətinə dair kitablar və materiallar, rəhbərlik etdiyi Avrasiya Beynəlxalq Araşdırmalar İnstitutu İB-nin hazırladığı “Azərbaycan Həqiqətləri” sənədli filmlər kataloqunu və həmmüəllifi olduğu və Türkiyə türkcəsində çapdan çıxmış “Karabağ hikayeleri”,“Hocalı Soykırımı tanıkların dilinden” kitablarını da təqdim edib. Görüşdə Azərbaycanın bir sıra QHT rəhbərləri də iştirak edib.


Dövlət başçısı Zəngilanda ictimaiyyət nümayəndələri ilə söhbətləşdi- Fotolar - Yenilənib\n13:30 / 21 10 2021 |\n"Rupor" xəbər verir ki, rayon ictimaiyyətinin nümayəndələrini salamlayan Prezident İlham Əliyev dedi: Xoş gəlmisiniz Zəngilana. Uzun fasilədən sonra – 27 il erməni işğalından sonra artıq Zəngilan Vətənə qayıtdı, qaytardıq. Şanlı Ordumuz qəhrəmanlıq göstərərək Zəngilan şəhərini və bir neçə kəndi məhz düz bir il bundan əvvəl işğalçılardan azad etdi və beləliklə, 27 illik işğala son qoyuldu. İndi mən “Xoş gəlmisiniz” deyirəm, çünki mən sizi dəvət etmişəm ki, bu gözəl tarixi birlikdə burada qeyd edək. Amma bundan sonra mən Zəngilana gələndə zəngilanlılar “Xoş gəlmisiniz” deyəcəklər.\nMilli Məclisin deputatı İmamverdi İsmayılov: Cənab Prezident, sağ olun. Möhtərəm cənab Prezident, hörmətli Mehriban xanım, icazə versəydiniz, Sizi qədim Zəngəzurumuzun bu dilbər guşəsi olan Zəngilanda salamlayardıq. Siz bizi artıq məcburi köçkünlükdən çıxarmısınız.\nZəngilan çox bərəkətli torpağa malik olan bir diyardır, gözəl meşələri, təbii sərvətləri, filiz yataqları, çayları və dünyada ikinci, Avropada birinci olan təbii çinar meşələri - saymaqla qurtaran deyil. Amma cənab Prezident, vaxt var idi ki, biz gəlirdik Horadizə, sonra da Cocuq Mərcanlıya, oradan həsrətlə boylanırdıq öz yurdumuza. Amma taleyin hökmünə bax, dünən ayağımızla gələ bilmədiyimiz, maşınımızla gələ bilmədiyimiz diyarımıza indi hətta müasir hava limanı olan təyyarələrimizlə gələ bilirik. Çox sağ olun, var olun. Arzularımızdan Qarabağdakı reallığa gəldik. Gördüklərimiz düşüncələrimizi çox geridə qoyub. Bu gün ulu öndərimiz, böyük tarixi şəxsiyyət olan Heydər Əliyevin ruhu şaddır. Çünki zəngilanlılar Heydər Əliyevin xilaskarlıq missiyasını heç vaxt unutmurlar və unutmayacaqlar. Əgər o, böyük tarixi şəxsiyyət olmasaydı, 1993-cü ildə zəngilanlılar özünü Araza vurar, yolları hər yerdən bağlanmış və Araza qərq olmuş camaat növbəti Xocalı sakinlərinin taleyini yaşayacaqdı. İndi taleyin ədalətli məntiqinə baxın. Heydər Əliyev zəngilanlıların xilaskarı oldu, Siz isə Zəngilanın xilaskarı oldunuz.\nSakin: Cənab Prezident, mən də təşəkkür edirəm. Biz 27 il idi ki, həmişə oktyabrın 30-u dost-tanışla müzakirə edirdik ki, Zəngilanın işğalı günü gəlir, nə edək, nə tədbir keçirək? Daim o qəmi, qüssəni yaşayırdıq. Sağ olun ki, biz bu gün artıq Zəngilanın işğaldan azad olunmasının bir illiyini qeyd edirik. Siz az öncə qeyd etdiniz ki, Zəngilan böyük nəqliyyat dəhlizinə çevrilir və bu, bölgənin inkişafına çox böyük təsir göstərəcək.\nDünyanın super gücləri bu gün nəqliyyat dəhlizləri uğrunda mübarizə aparırlar. Siz böyük işlərə imza atmısınız. Bütün zəngilanlılar, bütün Azərbaycan bu işdə Sizə uğurlar arzulayır. Biz Sizi həmişə dəstəkləyirik, yanınızdayıq. Uğurlar arzulayırıq. Sağ olun.\nProfessor Adilə Abbasova: Cənab Prezident, Sizə çox böyük minnətdarlığımızı bildiririk. Bu gözəl diyarda, Odlar Yurdu Azərbaycanımızın dilbər guşəsi olan Zəngilanda, qızıl Zəngilanda, azad Zəngilanda, zəngin Zəngilandayıq. Bu hissləri Siz bizə yaşatdınız. Biz bu dəqiqə Sizə qürurla baxırıq, Sizinlə danışırıq, söhbət edirik. Çox həyəcanlıyıq. Allah bizə bunu qismət etdi. Mən Sizə bütün zəngilanlılar adından minnətdarlığımı bildirirəm.\nCənab Prezident, Siz Azərbaycan xalqının bütün arzularını yerinə yetirən böyük şəxsiyyətsiniz. Siz böyük, Müzəffər Sərkərdəsiniz. Dünyanın heç bir yerində Sizin kimi dövlət xadimi görməmişik. Siz 44 günlük Vətən müharibəsi ərzində Qarabağ məsələsinin mümkünsüzlüyünü mümkün etdiniz. Siz Azərbaycanın Zəfər tarixinə adınızı əbədi yazdınız. İndi bizim nəsildən qalanlardan biri mənəm. Atam da Zəngilan rayonunda çox işləyib, 14 il icraiyyə komitəsinin sədri olub. Demək istəyirəm ki, uşaqlıq illərim burada keçib. Siz Zəngilanı bütün dünyaya tanıtdınız. Ulu Öndər Sizin haqqınızda belə deyirdi: “Mən ona özüm qədər inanıram və onun gələcəyinə çox böyük ümid bəsləyirəm”. Siz hər bir azərbaycanlının Prezidentisiniz. Ata vəsiyyətini yerinə yetirdiniz, Azərbaycan xalqının başını uca etdiniz, Azərbaycanı qalib dövlətə çevirdiniz.\nPrezident İlham Əliyev: Sağ olun. Allah bütün şəhidlərimizə rəhmət eləsin. Biz torpaqlarımızı onların canı-qanı bahasına işğalçılardan azad etmişik. Şəhid olmuş hər bir insan, gənc bizim ürəyimizdə, Azərbaycan xalqının ürəyində əbədi yaşayacaq. Şəhidlərin adlarının əbədiləşdirilməsi üçün əməli işlər gedir, bundan sonra da gedəcək. Anım Günündə təşkil olunan yürüş bütün Azərbaycan xalqının birliyini göstərdi, şəhidlərimizin xatirəsinə olan hörmətimizi göstərdi. Yürüşdə aparılan portretlər mənim göstərişimlə gözəl bir xatirə kimi şəhid ailələrinə təqdim edildi. Çünki onlar bizimlə olmasalar da, bu Zəfər yürüşünə bizimlə bərabər çıxıblar. Yəni, bütün Azərbaycan o gün orada idi. Onların ruhu bu gün şaddır. Onlar az yaşayıblar, dünyadan gənc gediblər, şəhid olaraq gediblər. Amma onlar hər zaman ürəyimizdə yaşayacaqlar. Sizin simanızda onların valideynlərinə mən Prezident, Ali Baş Komandan kimi öz təşəkkürümü bildirmək istəyirəm. Çünki doğrudan da bizim şəhidlərimiz şüurlu şəkildə ölümə gedirdilər.\nHamımız yaxşı bilirik ki, ağır döyüşlərdə o istehkamları yarmaq, oradan keçmək, dağlara qalxmaq, dağlara dırmaşmaq, xüsusilə Şuşa əməliyyatı tarixdə bəlkə də misli görünməmiş qəhrəmanlıq nümunəsidir. Bunu ancaq milli ruhda böyüyən insanlar edə bilərdilər. Sizin kimi valideynlər onları milli ruhda böyüdüb Vətənə bəxş etdiniz. Onlar da öz həyatlarını Vətənə bəxş etdilər. Mən sizi ürəkdən təbrik edirəm, təşəkkürümü bildirirəm və qucaqlayıram, bağrıma basıram.\nAxund: Bu məsciddə axund işləmişəm. Mehriban xanıma da təşəkkür edirik. Bu xoş günləri bizə yaşatdığınıza görə Sizə bir daha təşəkkür edirəm.\nƏslində, Siz bizə ikinci dəfə Zəngilanda yaşamağı qismət edibsiniz. Cənab Prezident, Sizə bütün Zəngilan camaatı adından təşəkkür edirəm.


7 noyabr 2018 -ci il tarixdə Bərdə rayon Səməd Vurğun adına Mərkəzi kitabxana Azərbaycan Respublikasının Prezidenti yanında Bilik Fondunu ilə birlikdə “Dilimiz sərvətimizdir” layihəsi çərçivəsində dəyirmi masa təşkil etmişdir.\nTədbirdə rayon ziyalıları, orta məktəb müəllimləri və fəal oxucular iştirak edirdi. Tədbiri Bərdə rayon icra hakimiyətinin nümayəndəsi Asif Abbasov açaraq salamladı və Azərbaycan Respublikası Prezidentin Azərbaycan dilinin saflığının qorunması və dövlət dilindən istifadənin daha da təkmilləşdirilməsi sahəsində verdiyi fərmanla əlaqədar olaraq bu tədbirin təşkil edildiyini qeyd etdi.\nBilik Fondunun Ölkədaxili lahiyələr sektorunun baş məsləhətçisi Nüşabə Hüseynova öz çıxışında qeyd etdi ki, bu günkü tədbirimiz Azərbaycan resbulika Prezidentinin 1 noyabr 2018 ci il tarixli Fərmanı ilə bağlıdır. Azərbaycan dilinin saflığının qorunması və dövlət dilindən istifadənin təkmilləşdirilməsi Fərmandakı maddələrdə öz əksini tapdığı kimi hər yerdə bütün sahələrdə bunu nəzarət olunması əsas preativ məsələlərdən biridir.\nSonra Azərbaycan Milli Elimlər Akademiyası Nəsimi adına dilçilik İnstutunun Monitorinq şöbəsinin müdiri, filologiya üzrə fəlsəfə doktoru Sevinc Əliyeva qeyd etdi ki, Nəsimi adına Dilçilik İnstutu Monitorinq şöbəsi yarandığı gündən 2013 cü ildən bu yana bu işlərlə məşğuldur.Yəni 2013 cü il 9 aprel sərəncamı ilə imzalanmış dövlət proqramına uyğun olaraq küçə, reklam, afişalarda, kütləvi informasiya vasitələrinin dilində elektron vasitələrdə Azərbaycan ədəbi dilinə rəayət olunması məsələsini izləyirik və bu məsələlər barədə Respublikamızın bütün rayonlarında belə dəyirmi masaları, konfransları təşkil edirik. Bu gün də bizim məqsədimiz odur ki, Azərbaycan ədəbi dilinin normalrının gözləniliməsi ilə bağlı orta məktəb müəllimləri ilə görüşümüz olsun.\nBizim tövsiyəmiz odur ki, şagirdlərə coxlu mütaliə etdirin ki, mütaliə vasitəsi ilə söz ehtiyatları zənginləşsin. Söz ehtiyatları zəngin olanda insan öz nitqini səlist qura bilir. Bu gün Azərbaycan ədəbi dilinin qorunması və bu sahələrdə dilimizin etik orfoqrafik normalarına rayət olunması biz dilçilərin başlıca vəzifəsidir və biz hər yerdə bu işin həyata keçməsi üçün işlərimizi görürük.\nKitabxananın oxuculara xidmət şöbəsinin müdiri Almaz Zülfüqarova qeyd etdi ki, dilin zənginləşməsində mütaliənin rolu əvəzedilməzdir. Çoxlu mütaliə etmək insanların dünyagörnüşünü genişləndirməklə yanaşı dilimizin zənginliyinin qorunmasına da müsbət təsir edir. O, eyni zamanda müəllimlərə müraciət etdi ki, uşaqları vaxtaşırı kitabxanalara ekuskursiyaya gətirməklə onlarda kitaba və mütaliəyə maraq oyatmaq mühüm vəzifələrdən biridir.


'Saqqal' şikayəti Avropa Məhkəməsində\n2022, 05 İyul, çərşənbə axşamı, Bakı vaxtı 00:26\n2010-2011-ci illərdə Zaqatala polisində saqqalının zorla qırxıldığını deyən 4 vətəndaşın şikayətini Avropa İnsan Hüquqları Məhkəməsi (AİHM) araşdırmağa başlayıb. Məhkəmə hökumətə aydınlaşdırıcı suallar ünvanlayıb.\n***Buna da bax-Saqqala görə şəxsiyyət vəsiqəsi ala bilmirlər\n***Buna da bax-Zaqatalada yenə saqqal şikayəti?\nŞikayətdə vurğulanır ki, yerli məhkəmələr A.Qaziyevin, A.Yusubovun, V.Cəbrayılovun, E.Musayevin Avropa Konvensiyasının 3-cü (İşgəncələrin qadağan olunması) və 9-cu maddəsində (Fikir, vicdan və din azadlığı) nəzərdə tutulan hüquqlarını pozub. Məhkəmədən pozuntuların tanınması və dəymiş zərərin kompensasiya edilməsi istənilir.


2 ildən sonra podiuma qayıdan Valentin Xristov Avropa çempionu oldu\n13 Aprel 09:06\nATLETİKA xəbərləri 13 Aprel 09:06\nGürcüstanın paytaxtı Tiflisdə ağır atletika üzrə Avropa çempionatına start verilib. Apasport.az saytının məlumatına görə, Azərbaycan millisi yarışda ilk qızıl medalını qazanıb.\nBelə ki, komandamıza uğuru Valentin Xristov qazandırıb. 2 illik diskvalifikasiyadan sonra podiuma qayıdan London Olimpiadasının bürünc medalçısı bütün rəqiblərini qabaqlayıb.\nAtletimiz birdən qaldırmada öncə 133 kq, ardınca 135 kq çəkini başı üzərinə qaldırıb. O, üçüncü cəhdində 142 kq çəkini sifariş etsə də, öhdəsindən gələ bilməyib. Buna baxmayaraq, Valentin birdən qaldırmada kiçik qızılı aktivinə yazıb.\nTəkanla qaldırmada da Xristov rəqiblərinə güzəştə getməyib. Təmsilçimiz ilk cəhdindəcə 160 kq çəkinin öhdəsindən gələrək, növbəti kiçik qızıl medalını qazanıb.\nBeləliklə, yekunda 295 kq (135 kq + 160 kq) nəticə göstərən Valentin Avropa çempionu tituluna da yiyələnib. O, gümüş medalçı Dimitris Minasidis (Kipr) atletimizdən 12 kq geri qalıb – 283 kq (127 kq + 156 kq).\nXristovdan fərqli, Elmar Alıyev ümidləri doğrultmayıb. 56 kq çəki dərəcəsində mübarizə aparan həmyerlimiz birdən qaldırma hərəkətində ilk olaraq 107 kq-ın öhdəsindən gəlib. Təəssüf ki, 111 kq üçün sonrakı iki cəhdi uğursuz olub və o, bu hərəkətdə 9-cu yeri tutub.\nAtletimiz təkanla qaldırma hərəkətində də eyni ssenari ilə çıxış edib. Elmar ilk yanaşmasında 137 kq-ı ram edib. Sonrakı cəhdlərində isə əvvəlcə 142 kq, sonra isə 143 kq-lıq ştanqın öhdəsindən gələ bilməyib. Buna baxmayaraq, Alıyev bu hərəkətdə Avropanın 4-cü olmağı bacarıb.\nToplamda 244 kq (107+137) nəticə göstərən Elmar yekun sıralamada 10 idmançı arasında 7-ci yeri tutub.\nQeyd edək ki, yarışa 38 ölkədən 268 ağır atlet (112 qadın və 156 kişi) qatılıb. Qarşıdakı günlərdə Azərbaycan yığmasının daha 6 üzvü podiuma çıxacaq.


Keti Perri sevgilisindən ayrıldıqdan sonra ilk dəfə\nKeti Perri sevgilisi Orlando Blumdan ayrılıqdan sonra ilk dəfə açıqlama verib.\nMuztv.az-ın Rusiya mətbuatına istinadən verdiyi məlumata görə, 32 yaşlı müğənni 40 yaşlı Orlando ilə gələcək haqqında eyni düşünmədiklərini və dost kimi ayrıldıqlarını deyib. İfaçı hisslərini Tvitterdə bölüşüb: “Dünyaya 2017-ci ildən baxmaq necədir? Keçmişdəkilərlə dostluq etmək və onları sevmək olar. Zərərçəkən və qurban yoxdur. Həyatdan zövq alın”.\nMedia nümayəndələrinin sözlərinə görə, Orlando Blum münasibətlərinin davam etməsini istəmirdi: “Onlar üçün birlikdə hər şey asan və maraqlı olanda münasibət Orlandoya xoş gəlirdi. Amma evlənməyi və ailə sahibi olmağı düşünmürdü. O, heç vaxt münasibətə ciddi yanaşmayıb. Özünü elə aparıdı ki, sanki ayağının biri qapının arxasındadı və Keti də bunu hiss etdi”.\nAyrılıqdan sonra isə Blumun 1 ilə yaxındır münasibətinin olduğu ortaya çıxıb. O, artıq yeni bir qızla tanış olub. Görünür, ayrılıq Keti Perriyə də düşərli olub. Belə ki, müğənni bütün tədbirlərə qatılır, kameralara gülümsəyir, şəkillərini sosial şəbəkədə paylaşır.\n592 - nəfər baxıb


21-ci əsrdə özünü “qul elan edən” nazir müavini nələrini sığortalamaq istəyir? - AzToday\nƏsas səhifə/Hadisə/21-ci əsrdə özünü “qul elan edən” nazir müavini nələrini sığortalamaq istəyir?\nAdamın 65 yaşı var və onun 15 ilini Gənclər və idman nazirinin müavini vəzifəsində keçirib. Özü də idman korrupsiyasının ən “parlaq” simalarından sayılır…\nVolodimir Zelenskinin yaratdığı və onun hakimiyyətə gəlməsində mühüm rol oynamış Ukraynanın hazırkı hakim partiyasının adı “Sluqa naroda”, yəni “Xalqın qulluqçusu”dur. Lakin hazırda parlamentdə və müxtəlif vəzifələrdə təmsil olunan bu partiya funksionerlərindən kiminsə özünü Zelenskinin qulluqçusu, qulu və s. adlandırmasına rast gəlməzsiniz.\nBizdə isə hakim partiyanın adı Yeni Azərbaycan Partiyasıdır. Lakin uzun illərdir idarəçilikdə olan YAP-çı məmurların çoxunun yeniliklə, müasir, sivil təfəkkürlə uzaqdan-yaxından əlaqəsi yoxdur. Nəticədə İsmayıl İsmayılov kimi “Prezidentimizin quluyam. Ölkə başçısının yolunda hər şeyə hazıram” deyəcək qədər “qədim təfəkkürə” malik adamlar nazir müavini vəzifəsinə, hətta ondan da yüksək postlara qədər yüksələ biliblər.\nAdamın 65 yaşı var və onun 15 ilini Gənclər və idman nazirinin müavini vəzifəsində keçirib. Özü də idman korrupsiyasının ən “parlaq” simalarından sayılır. Buna baxmayaraq, mətbuata açıqlamasında deyib ki, vəzifədən azad olunması onun üçün gözlənilməz olub. Deməli, düşünürmüş ki, daha 15 il də bu postda oturub, çapıb-talamaqda davam etməliymiş.\nMəhz İsmayıl ismayılov uzun illər idman sahəsinə məsul nazir müavini olub. Bu illər ərzində Azərbaycanın şəhər və rayonlarında olimpiya idman kompleksləri inşa edilib, bu komplekslərin tikintisi üçün milyonlarla manat xərclənib. Üstəlik, sözügedən idman qurğularının saxlanılması üçün büdcədən hər il külli miqdarda vəsait ayrılır. Nəticədə beynəlxalq yarışlarda yerli idmançılar sönük, zəif nəticələr verdiyi halda, daha çox legioner idmançılar hansısa pis-yaxşı uğura imza atırlar. Bəs, hanı idmana xərclənən milyonların, on milyonların nəticəsi? Demək olar ki, yoxdur. Əvəzində idman obyektləri və nazirliyin yerli idarələrini kurasiya edən İ.İsmayılov kimi məmurların kifayət qədər böyük “uğurları” – milyonlarla ölçülən varidatı, malı-mülkü var. Məlum məsələdir ki, “Prezidentin quluyam” fikri də bu varidatı sığortalamaq və milyonlarının əlindən çıxmasına imkan verməmək üçündür. Yoxsa, guya indiyə qədər dövlət, xalq, idman üçün hansısa nəhəng işlərin, əməllərin sahibi olub və indidən sonra da bu yolda “qul kimi” çalışmağa hazırdır. Amma bu cənaba deyən lazımdır ki, kişi, qul dediyin “bir həsir, bir də məmmədnəsir” olar. Axı, sənin milyonların var!…\nHələ sən demə, bu “fədakar” nazir müavini “Pedaqoji elmlər namizədi” alimlik dərəcəsinə və “professor” elmi adına malik imiş və dediyinə görə, bundan sonra əksər vəzifədən çıxarılanlar kimi elmi işlə məşğul olacaqmış…\nGörəsən, ümumiyyətlə, qul təfəkkürlü sabiq məmurların əksəriyyəti hansı pedaqoji və elmi fəaliyyəti həyata keçirə, gənclərə, yeni nəslə nə öyrədə bilərlər – məddahlıqdan, yaltaqlıqdan, saxtakarlıqdan, simasızlıqdan, rüşvətxorluqdan, oğurluqdan başqa?\nÖzünü kiminsə qulu hesab edənlər, istər-istəməz özlərindən aşağıdakılara da qul kimi baxırlar. Ona görə də əhali bir çox hallarda belə quldar məmurların qapılarında qalır, adam yerinə qoyulmur, süründürülür, addımbaşı haqları tapdanır, korrupsiya ilə, haqsızlıqla üzləşirlər.\nBurada bir də milli kimlik, ləyaqət məsələsi var. Axı, niyə Azərbaycan kişisi özünü qul adlandırmalıdır? Niyə özü-özünü göz görə-görə təhqir etməli, aşağılamalıdır? Niyə məhz qul? Yaxşı, tutaq ki, bu və bunun kimi məddah məmurlar ölkə başçısına sədaqət ifadə etməsələr olmaz – o zaman heç olmasa “Prezidentin əsgəriyəm”, “xidmətçisiyəm” və s. formada daha abırlı ifadələrdən istifadə etmək olmazmı? Yəni bu adamlar anlamırlarmı ki, belə eybəcər formada məddahlıq, onların xitab etdikləri şəxsdə də ikrahdan başqa heç bir hiss yarada bilməz?…\nƏslində, belə aşırı məddahlıq həm də bir korrupsionerin “qarğa məndə qoz var” siqnalıdır. Belələrinə ən yaxşı cavab onların indiyə qədərki fəaliyyətini yaxşıca araşdırmaq, bütün zir-zibillərini üzə çıxarmaq olar. Əgər bunu edən olsa, o zaman digərlərinə də dərs olar ki, məddahlıq və yaltaqlıq onları vəzifədəki çirkin əməllərinə görə cəzadan sığortalamayacaq…\nBilənlər bilir, İsmayıl İsmayılov Yeni Azərbaycan Partiyası sədrinin müavini – Mərkəzi Aparatın rəhbəri Tahir Budaqovun bacanağıdır. Bəlkə də “Prezidentin sərəncamı mənim üçün gözlənilməz oldu” deməsi bu qohumluğa arxayınlıqdan irəli gəlib. Lakin görünür hazırki dövrün reallıqlarını o qədər də yaxşı qiymətləndirə bilməyib…


Azərbaycanın nicatı Ümummilli lider Heydər Əliyev ideyalarındadır » Azinfo.Tv\nHeydər Əliyevin yenilməz iradəsi, uzaqgörənliyi, fədakarlığı onu bütün dünya azərbaycanlılarının lideri edib, ömür yolu doğma Vətənə xidmət nümunəsinə çevrilib. Bütün həyatını canından artıq sevdiyi xalqına, ölkəsinə həsr etmiş bu müdrik siyasi və dövlət xadimi tariximizdə müstəqilliyimizin memarı və qurucusu kimi yer tutub. Heydər Əliyev fenomeninə məxsus iti zəka, müdriklik, uzaqgörənlik və əzmkarlıq ona əvəzsiz Ümummilli Lider mövqeyi qazandırıb. Qədirbilən xalqımız böyük xilaskarının xidmətlərini unutmur.\nBu gün qürurla, əminliklə söyləyirik:\nAzərbaycanın nicatı Heydər Əliyev ideyalarındadır. Bu fikrin ən sadə izahı kimi müstəqilliyin ilk illərində xalqımızın başına gətirilən müsibətləri bir daha yada salmaq kifayətdir. Əgər o vaxt sağlam düşüncənin səsinə qulaq asıb, böyük siyasi xadimi respublika rəhbərliyinə dəvət etsəydilər, Azərbaycan qanlı faciələri görməz, xəyanətlərin qurbanı olmaz, ölkə ərazisinin 20 faizi işğal edilməz, dövlət müstəqilliyimiz ağrılı və əzablı yollardan keçməzdi. Nəticədə ölkəni uçuruma apardılar. Azərbaycanı fəlakətin bir addımlığında qoyub qaçdılar.\nÖkənin gələcək müqəddəratını müəyyən edəcək 1993-cü il oktyabrın 3-nə təyin edilmiş Prezident seçkiləri Azərbaycan xalqı üçün mühüm tarixi hadisə, müstəqil Azərbaycan dövləti üçün isə qurtuluşa gedən yolun ilk pilləsi idi. Xalq böyük səs çoxluğu ilə öz seçimini etdi və Ulu Öndər Heydər Əliyevi Prezident seçdi.\nHəmin seçimlə bugünkü qüdrətli Azərbaycan dövlətinin təməli qoyuldu. Xalqın mütləq əksəriyyətinin səsini qazanaraq Azərbaycan Respublikasının Prezidenti seçilən Ulu Öndər 1993-cü il oktyabrın 10-da dövlətə və xalqa sədaqət andı içərək Azərbaycanı böyük bəlalardan, faciələrdən hifz edib, ölkəni sabitlik, iqtisadi inkişaf və tərəqqi yoluna çıxarıb, qlobal enerji-kommunikasiya layihələrini reallaşdırmaqla Vətənə sədaqətlə xidmətin əyani nümunəsini yaratdı. Ümummilli Lider andiçmə mərasimindəki nitqində söylədi ki, “Bu gün mənim üçün tarixi, əlamətdar bir gündür. Mənə göstərilən bu böyük etimada görə Azərbaycan vətəndaşlarına, Azərbaycan xalqına hörmətimi, məhəbbətimi bildirir və əmin etmək istəyirəm ki, həyatımın sonuna qədər xalqıma sədaqətlə xidmət edəcək və bütün fəaliyyətimi Azərbaycan Respublikasının gələcək inkişafına sərf edəcəyəm.”\nTarix Ulu Öndərin verdiyi bu anda sadiq olduğunu sübut etdi. Bu gün Azərbaycana Heydər Əliyev yolunun layiqli davamçısı İlham Əliyev başçılıq edir. Heydər Əliyev siyasəti Azərbaycanda yaşayır və qalib gəlir. Azərbaycan xalqının iradəsini ifadə edən İlham Əliyev müstəqil Azərbaycanın prezidenti, həm də dünya azərbaycanlılarının lideridir. 44 günlük Vətən müharibəsində cənab Ali Baş Komandan İlham Əliyevin dəmir yumruq siyasəti xalqımızın 30 illik həsrətinə son qoydu, torpaqlarımızın bütövlüyü bərpa edildi.\nAzərbaycan xalqı xoşbəxtdir ki, onun belə rəhbəri var. İlham Əliyev bu gün Qafqaz regionunun şəriksiz lideri sayılır, onun razılığı olmadan bu bölgədə heç bir ciddi layihəyə və addıma start verilə bilməz. Prezident İlham Əliyev Azərbaycan dövlətinin başına təkcə ümummilli liderin varisi, davamçısı, onun məktəbinin ardıcılı kimi yox, həm də yenilikçi – yeni zamanın yeni lideri olaraq gəlmişdir. Ulu Öndərin işıqlı ideyaları və Möhtərəm Prezidentimiz İlham Əliyevin uğurlu siyasəti sayəsində Azərbaycan daha da qüdrətlənəcək, inkişaf edəcək.


Möhsin Pakayin: “Dağlıq Qarabağ hökuməti” öz nümayəndəliyini ABŞ, Fransa və İngiltərədə açıb - DAILYKARABAKH.AZ-nin rəsmi saytı\nMöhsin Pakayin: “Dağlıq Qarabağ hökuməti” öz nümayəndəliyini ABŞ, Fransa və İngiltərədə açıb\n28 Sentyabr 2015, 16:18 Ekspert rəyi\nİranın Azərbaycandakı səfiri Minsk qrupunu Dağlıq Qarabağ münaqişəsinin həllində acizlik göstərməkdə ittiham edib.\nİran İslam Respublikasının Azərbaycandakı fövqəladə və səlahiyyətli səfiri Möhsin Pakayin dailykarabakh-a bildirib ki, 1994-cü ildə Tehran sazişi icra olunmadığı üçün Dağlıq Qarabağ münaqişəsinin həlli ATƏT-in Minsk qrupuna tapşırıldı:\n“Təəssüflər olsun ki, Minsk qrupu Dağlıq Qarabağ münaqişəsinin həllində özünü aciz göstərdi. Bu gün bu münaqişə həll olunmamış qalmaqla yanaşı heç bir ölkə tərəfindən tanınmayan qondarma “Dağlıq Qarabağ hökuməti” öz nümayəndəliyini ABŞ, Fransa və İngiltərədə açıb.\nBu nümayəndəliklər müxtəlif sahələrdə, o cümlədən Qarabağa vizanın verilməsi, turistlərin ora səfərinin təşkili, Qərb şirkətlərinin Qarabağa sərmayə yatırması üçün şəraitin yaradılması və Qarabağın müstəqilliyi üçün beynəlxalq təşkilatlarda siyasi fəaliyyətlərin aparılması üçün çalışırlar”.\nSəfir bildirib ki, İran həmişə özünün qonşu bölgələrində, o cümlədən Dağlıq Qarabağda sülh və sabitliyin olmasını istəyir və regionda mövcud münaqişənin həllinə yardım etməyə hazırdır.\nOnun sözlərinə görə, İran Dağlıq Qarabağ münaqişəsinin həlli üçün Azərbaycan və Ermənistan arasında müzakirələri dəstəkləyir.


Daha bir dövlət qurumunda kütləvi ixtisarlar\nEv Cəmiyyət Daha bir dövlət qurumunda kütləvi ixtisarlar\nAzərenerjinin sədri Etibar Pirverdiyev martın 16-da yeni əmr imzalayıb. Əmrə əsasən qurumun idarə aparatının tərkibindəki “Enerjinəzarət İdarəsi”, “Əməyin Təhlükəsizliyi Xidməti” və “Yanğından Mühafizə Xidməti” ləğv edilib. Onların yerinə baş mühəndisin funksional tabeçiliyində Enerjinəzarət Xidməti, Texniki Şərtlərin Verilməsi Xidməti və Əməyin Mühafizəsi, Texniki Təhlükəsizlik, Yanğından Mühafizə və İstismara Nəzarət Xidməti yaradılsın. Bu barədə Azadlıq qəzetinə məlumat daxil olub. (ardı aşağıda)\nEtibar Pirverdiyevin bu əmrilə qurumda kütləvi ixtisarlar baş verib. Məsələn, ləğv edilmiş Enerjinəzarət Idarəsinin 300 işçisi olub ki, onu əvəzləyən yeni struktura həmin işçilərdən cəmi 58 nəfəri götürülüb. Texniki şərtlərin verilməsi xidmətində isə 28 işçidən 3-ü saxlanılıb. Yanğından mühafizədə işçilərin sayı 4-dən 1-ə, istismara nəzarət xidmətində isə 14-dən 2-yə endirilib. Bir daha qeyd edək ki, yeni yaradalına strukturların işçilərin əvvəlki qurumlardan transfer olunub.\nOnu da qeyd edək ki, “Azərenerji”də bayramlarda işçilərə verilən 105 manat 52 manat 50 qəpiyə endirilib. Bayramların sayı da azaldılıb. Indi “Azərenerji”də çalışanlar həmin pulu yalnız Energetika və Dünya Azərbaycanlılarının Həmrəyliyi günlərində alırlar. Bundan başqa məzuniyyət vaxtı həmkarların xəttilə verilən pul da ləğv olunub. Beləliklə, göründüyü kimi hakimiyyətin yeni iş yerləri ilə bağlı kampaniya tamamilə fiaskoya uğrayıb.\nƏvvəlki məqalə“İvanişvili Putinin müttəfiqidir”\nNövbəti məqalədəAkif Çovdarov Tağı Əhmədovdan təhdidlə 3 milyon alıb


Video manipulyasiyası geniş yayılmış təbliğat üsullarından biridir və hədəf auditoriyasına böyük təsiri var. Mətndən və statik görüntüdən fərqli olaraq hərəkət edən görüntülərə daha çox etibar edilir çünki onlar müəyyən hadisənin həqiqətən də meydana gəldiyi təəssüratı yaradır.\nVİDEO MANİPULYASİYA NÖVLƏRİ\nBeş növ video manipulyasiyası qeyd edilə bilər, o cümlədən:\n1. Saxta video;\n2. Orijinal video və onun başlığı arasında uyğunsuzluq;\n3. Film görüntüsünün real həyat hekayəsi kimi təsvir edilməsi;\n4. Saxta respondentlər;\n5. Saxta kontekst.\n1. Saxta video. Süni intellekt vasitələri bir insanın üzünün başqa bir insanın bədəninə birləşdirmək imkanı yaratdı. Deepfake və Deep Video Portretlər kimi bir sıra üsullar, başın mövqeyini, üz ifadəsini və göz hərəkətini yüksək səviyyədə fotorealizmlə ötürməklə hədəfə tam nəzarət etməyə imkan verir. Beləliklə, istənilən insanın nitqini, sözlərini və üz ifadəsini saxtalaşdırmaq mümkündür.\n2. Orijinal video və onun başlığı arasında uyğunsuzluq. Video manipulyasiyasın ən geniş yayılmış formalarından biri video görüntü və onun başlığı arasındakı uyğunsuzluqdur. Belə hallarda, video həqiqətən orijinaldır və manipulyasiya edilməyib, lakin onun başlığı manipulyasiya olunur. Bir sıra hallar aşkarlanmışdır ki, başlıqda göstərilən yer, vaxt və şəxs videoda göstərilən versiyaya uyğun olmamışdır və ya ümumi təsvirlərdə göstərilən və başlıqda qeyd olunmuş yeri, şəxsi və hadisələri müəyyənləşdirmək mümkün olmamışdır. Oxşar manipulyasiyalar ultra-milliyyətçi qruplar tərəfindən auditoriya arasında ksenofobiya və irqçi fikirləri təhrik etmək üçün istifadə olunur.\n3. Film görüntüsünün real həyat hekayəsi kimi təsvir edilməsi. Saxta xəbərləri legitimləşdirmək üçün, film görüntüləri bəzən tamaşaçıya real həyat hekayəsinin video sübutu kimi təqdim edilir. Oxşar təcrübə tez-tez Rusiya TV kanalları tərəfindən istifadə olunur. Eyni tendensiya 2014-cü ildə, Ukraynadakı Maidan hadisələri və Rusiya tərəfindən Krımın işğalı zamanı müşahidə edildi.\n4. Saxta respondentlər. Saxta hekayəni legitim etmək üçün, müxtəlif respondentlər tez-tez "şahidlər", ya da müəyyən bir sahədə "ekspertlər" kimi təqdim edilirlər. Əslində isə, onlar muzdlu aktyorlar və ya tamamilə fərqli şəxsiyyətləri və ya statusları olan şəxslərdir\n5.Saxta kontekst. Şübhə doğurmaq və izləyicilər arasında dezinformasiya yaymaq üçün təbliğat qrupları montaj edərək və video fraqmentləri kəsərək orijinal videoların kontekstini dəyişdirir və bu da, nəticədə bütün hekayənin mahiyyətini dəyişdirir\nVİDEONU YOXLAMANIN BEŞ ADDIMI\nVideonun yoxlanılması prosesində biz beş suala cavab axtarmalıyıq. Nə? Kim? Nə vaxt? Harda? Niyə?\nVideoda nə baş verdiyinə diqqətlə baxın, videoda hansı konkret hadisə baş verir? Videoda hansı tipik detallar göstərilir? Videonun başlığı, təqlər, şərhlər, qısaltmalar, coğrafi adlar, loqolar və sairəyə fikir verin.\nVideonun müəllifi kimdir? Faylı yükləyənin onlayn tarixini yoxlayın, ki, bu şəxs videonu özü yükləyib yoxsa başqalarının videosunu paylaşır? Yükləyənin digər sosial şəbəkələrdə olan profillərini yoxlayın, onlar nə vaxt qeydə alınıb? Onlar hansı növ videoları yayır? Onların videoları/YouTube kanalı nə qədər populyardı?\nYouTube-a videonu kim yükləyib?\nYouTube video yükləyicisinin adı videonun aşağısında sol tərəfdə verilir. Adını tıklayaraq, profil haqqında məlumat verən YouTube səhifəsinə keçəcəksiniz.\nBizim halda video BBC tərəfindən yüklənmişdir. BBC News kanalının 7 aprel 2006-cı ildə başlamış olduğu və bu gündən etibarən 800 milyondan çox baxışa sahib olduğunu "Haqqında" bölməsindən öyrənirik. BBC-nin mərkəzinin Böyük Britaniyada olduğu da bildirilir; digər BBC News sosial şəbəkə profillərinin linkləri də təmin edilir. "Videolar" bölməsi bu profil tərəfindən yükləyən bütün videoları görmək imkanı verir.\nVideo yükləmə prosesində dəqiq yükləmə tarixini müəyyən etmək vacibdir. YouTube yükləyici adı altında yükləmə tarixini verir.\nYüklənmə tarixi haqqında məlumat almaq üçün Amnesty International-in YouTube Data Viewer proqramından istifadə edə bilərsiniz. Videonun URL-nini YouTube Data Viewer-in axtarış qutusuna kopyalayıp yapışdırın və yükləmənin dəqiq tarixi və vaxtını görəcəksiniz.\na. Video çəkilişin məkanı\nVideonun harda çəkildiyinə dair suala cavab vermək vacibdir. Bu məqsəd üçün geolokasiya üsulları və resurslarından istifadə edin (p.X). Peyk şəkilləri ilə yanaşı, məkan həm də hava şəraiti vasitəsi ilə izlənilə bilər. Wolfram Alpha istənilən ərazidə hava məlumatlarının yenilənmiş məlumat bazasına çıxışı təmin edir. Videonun tarixi və başlıqda göstərilən yer hava şəraiti ilə uyğun gəlmirsə, bu yerin saxtalaşdırıldığı göstərir.\nb. Bu video harada paylaşılıb?\nBu sualın cavabı video verifikasiya prosesinin mühüm elementidir, çünki baxdığınız video orijinal olmaya bilər və ya onun başlığı manipulyasiya oluna bilər. Məhz bu səbəbdən onun paylaşıldığı şəbəkələri araşdırmaq və orijinal video və orijinal mənbəyi tapmaq lazımdır.\nİnternetdə effektiv axtarış üçün sizə Thumbnails lazımdır. Bu şəkilləri foto kimi saxlamalı və sonra fotoşəkil yoxlama üsullarından istifadə etməlisiniz (bax p ...). Thumbnails bir neçə proqram tərəfindən təmin edilir:\n1. Youtube Data Viewer\na. Görüntülər boyunca “reverse image search” klikləyin və proqram sizi Google şəkil axtarışı (Google image search) motoruna yönəldəcək.\nb. Proqram həmçinin YouTube'a yüklənən video kodları haqqında məlumat verir. Kodları axtarış sistemlərində kopyalasaq, konkret bu videonun hansı saytlara və portallara yayıldığını da əlavə olaraq öyrənəcəyik.\nChrome və ya Firefox İnternet brauzerlərində aşağıdakı ünvanı yazın: invid-project.eu/verify; brauzerinizin müvafiq versiyasını seçin və brauzerinizə yapışdırın.\nYapışdırıldıktan sonra, proqram axtarış sahəsinin sağ tərəfındə görünəcəkdir.\n"InVID açın" düyməsini klikləyin və video verifikasiya proqramı yeni bir pəncərədə açılacaq.\nYouTube Data Viewer-dan fərqli olaraq InVID Facebook videoları haqqında ətraflı məlumat əldə etməyə imkan verir. Bir ultra millətçi Facebook səhifəsi olan Iberiuli Ertoba (Iberiya Birliyi) tərəfindən yerləşdirilən videonun nümunəsində InVID-in funksiyalarını müzakirə edək.\nVideo linki InVID video təhlili bölməsinə kopyalayın. Proqram, video təsviri, yükləmə vaxtı, video reytinqi və yükləyicisi haqqında məlumat verəcəkdir. Aşağıdakı təsvir bölməsində Iberiuli Ertoba tərəfindən yüklənən videoya əlavə olunan başlıq göstərilir. Səhifə bölümü göstərir ki, səhifənin 66395 (20 avqusta qədər) bəyənimi var, "Bizim haqqımızda" bölməsində isə "Gürcüstana eşq olsun!" Qəhrəmanlara eşq olsun! Gürcüstan xalqına eşq olsun! " mətni var.\nBu məlumatın əsasında InVID şəkil axtarışı sistemlərində təsdiq edilə bilən video görüntülər təqdim edir. Proqramın özü, Google, Yandex və Tineye axtarış motorlarında görüntüləri yoxlamağı təklif edir.\nSiçanı şəkil üzərində hərəkət etdirsəniz, proqramın ekranın müxtəlif hissələrini böyüdən "Image Magnifier" (Böyüdücü) pəncərəsi açılır və siz görüntünü böyüdücü şüşədən görəcəksiniz. Bu funksiya, bir görüntünün arxa planına daha yaxından baxmaq üçün xüsusilə faydalıdır.\nƏslində videoda təsvir olunan hadisələr 2017-ci il Oktyabrın 1-də Londonda müsəlmanların teror təşkilatı olan "İslam dövləti" əleyhinə keçirdiyi mitinqin görüntüləridir. Müsəlmanlar tərəfindən terroristlərin əleyhinə keçirdiyi mitinqə "təhlükə" və "işğal" kimi təqdim etmək manipulyativdir və oxucularda müsəlmanlara qarşı fobiya oyatmaq məqsədi güdür.\nToplanmış məlumatı əsas alaraq düşünün ki, niyə mənbə manipulyasiya edilmiş videonu məhz bu vaxt yaymışdır? Bu mənbə tərəfindən bir təsadüfi səhv idi yoxsa düşünülmüş şəkildə auditoriyanı çaşdırmaq məqsədi daşıyırdı?\nmisal 1: video və hadisə arasında uyğunsuzluq\n15 may 2017-ci ildə gürcüstanın marshalpress.ge, itv.ge və dainteresdit.ge saytlarının təsvirində türkiyədə yaşayan suriyalı uşaqların diri-diri orqanlarının çıxarıldığını göstərən və xüsusilə türkiyədə orqan qaçaqçılığının geniş yayıldığını iddia edən oxşar videolar dərc edildi.\nmisal 2: video və v göstərilmiş vaxt və yer ilə uyğunsuzluq\nt avqustun 8-i, rus televiziya kanalı ntv jurnalist sergey xoloşevskinin “avqust 2008:Ədalət mühakiməsi”adlı sənədli filmini yayımladı. həmin günü video tv verilişin feysbukdakı rəsmi səhifəsində yerləşdirdi. verilişin qısa xülasəsində avqustun 8-i gürcüstanın cənubi osetiyaya hücum eləməsi barədə deyilirdi.\nmisal 3: videoda təsvir edilən şəxs ilə onun kimliyi arasında olan uyğunsuzluq\n27 fevral, 2018-ci il tarixdə georgian force" (kartuli dzala) feysbuk səhifəsində 1 qadının metroya pilləkən ilə düşəndə belinə təpiklə 1 nəfər kişi tərəfindən zərbə alması, nəticədə meydançaya yuvarlanması və həmin zaman qanun pozucusunun 3 tərəfkeşi ilə hadisə yerini tərk etməsini təsvir edən video dərc etmişdi.\nÇalışmalar 1: kimyəvi hücumu əks edən kadrlar.\n21 avqust 2013-cü il tarixdə istifadəçilər siriyada kimyəvi hücumu təsvir edən bir-neçə video yüklədi.


Elman Nəsirov: Cinayətkarlar və onların arxasında dayananlar heç vaxt öz məkrli arzularına çata bilməyəcəklər - AZƏRTAC – Azərbaycan Dövlət İnformasiya Agentliyi\nElman Nəsirov: Cinayətkarlar və onların arxasında dayananlar heç vaxt öz məkrli arzularına çata bilməyəcəklər\nAzərbaycan Prezidenti İlham Əliyevin respublikanın hüquq-mühafizə orqanları rəhbərlərinin iştirakı ilə keçirdiyi iclasda səsləndirdiyi fikirlər iyulun 3-də və iyulun 10-da Gəncə şəhərində törədilmiş qanlı cinayətlərin əsl mahiyyətini dərk etmək baxımından böyük məna və əhəmiyyət kəsb edir.\nBu fikri AZƏRTAC-a açıqlamasında Milli Məclisinin deputatı Elman Nəsirov deyib.\nElman Nəsirov bildirib ki, dövlətimizin başçısı ciddi analitik təhlilə əsaslanan çıxışında törədilmiş terror aktlarının hədəf və məqsədlərini, xarakter və realizə mexanizmlərini, səbəb və motivlərini açıb göstərdi, onun icraçıları və təşkilatçılarının məkrli planlarının iflasını şərtləndirən amillərə diqqəti cəlb etdi və bununla da qanlı cinayətlər haqqında ictimaiyyətimizə ən dəqiq, dürüst, dolğun və obyektiv məlumat verdi. Prezident İlham Əliyev, ilk növbədə, 3 iyul və 10 iyul tarixlərində Gəncədə törədilmiş mütəşəkkil cinayət əməllərini terror aktları kimi qiymətləndirdi, hədəfində dövlətçiliyimizin dayandığını vurğuladı. Cinayətkarların güddüyü çirkin məqsədlərə diqqəti cəlb edən Prezident İlham Əliyev haqlı olaraq dedi: “Bu cinayətləri törədən terrorçu qruplaşma Azərbaycanda sabitliyi pozmaq istəyir. Bu cinayətlərin əsas məqsədi bundan ibarətdir. Bu qanlı terror aktları cəmiyyətdə gərginlik yaratmaq və cəmiyyətimizi qorxutmaq məqsədilə törədilmişdir”. Bu terror aktlarının xarakterinə toxunan dövlətimizin başçısı qeyd etdi ki, terror aktları dini şüarlar altında həyata keçirilib. Bu, özlüyündə İslam dininə qarşı ən böyük cinayətdir. Çünki İslam sülh, mərhəmət dinidir. Azərbaycan dövləti və Azərbaycan xalqı öz milli, dini dəyərlərini daim qoruyur. Azərbaycan İslam mədəniyyətini dünyada ən çox təbliğ edən ölkələrdən biridir. Bildiyiniz kimi, ötən il Azərbaycanda “İslam Həmrəyliyi İli” elan olunmuşdur, İslam Həmrəyliyi Oyunları keçirilmişdir. Bu il Naxçıvan İslam mədəniyyətinin paytaxtı şəhəridir. Bir neçə il əvvəl Bakı şəhəri bu şərəfli ada layiq görülmüşdür”.\nBurada haşiyə çıxaraq qeyd edək ki, hər hansı şəhərin İslam mədəniyyətinin paytaxtı elan olunması üçün həmin paytaxt ölkə və region səviyyəsində mühüm tarixi keçmişə, İslam və bəşər mədəniyyətində elm, incəsənət, ədəbiyyat sahəsində töhfələrə, elmi tədqiqat, arxeoloji təhsil mərkəzlərinə, fərdi və kollektiv şəkildə mədəni tədbirlər təşkil edən mədəniyyət qurumlarına malik olmalıdır. Azərbaycan dövlətinin multikulturalizm siyasəti, İslam həmrəyliyinə verdiyi konkret töhfələr və ISESCO-nun “İslam mədəniyyətinin paytaxtı” proqramının tələblərinə tam uyğunluğu Bakı və Naxçıvan şəhərlərinin müvafiq olaraq 2009-cu və 2018-ci illərdə İslam mədəniyyətinin paytaxtı elan edilməsini şərtləndirib. Səudiyyə Ərəbistanının Məkkə şəhəri ilk İslam mədəniyyəti paytaxtı olub. Məkkədən sonra ərəb dünyasını, Asiya və Afrika regionlarını təmsil edən cəmi 30 şəhər İslam mədəniyyətinin paytaxtı olmaq hüququna malikdir.\nMilli Məclisin deputatı, həmçinin vurğulayıb ki, dövlətimizin rəhbəri Gəncədə baş verən terror aktlarının əsl səbəb və motivlərinə də aydınlıq gətirərək dedi: “Bu gün Azərbaycan dünya miqyasında sürətlə inkişaf edən müasir dövlətdir. Gündən-günə bizim gücümüz artır, gündən-günə bizim potensialımız güclənir - həm siyasi sahədə, diplomatik sahədə, iqtisadi sahədə, hərbi quruculuq sahəsində, döyüş meydanlarında, idman meydançalarında, sosial sahədə. Son 15 il ərzində iqtisadi inkişaf baxımından Azərbaycan qədər sürətlə inkişaf edən ikinci bir ölkə olmamışdır. Ona görə, əlbəttə ki, bizim uğurlarımıza kölgə salmaq, siyasətimizə təsir etmək istəyən qüvvələr müxtəlif üsullardan istifadə edirlər”. Onlar heç bir halda qəbul edə bilmirlər ki, nədən Prezident İlham Əliyevin rəhbərliyi altında elə də böyük olmayan bir müsəlman ölkəsi olan Azərbaycan İslam dünyasında bir sabitlik adasına çevrilib. Nədən son 15 il ərzində Azərbaycan iqtisadiyyatı 3,2 dəfə, qeyri-neft iqtisadiyyatı 2,8 dəfə, sənaye 2,6 dəfə, kənd təsərrüfatı 1,7 dəfə, qeyri-neft ixracı 4,1 dəfə artıb. 15 il əvvəl cəmi 1,8 milyard dollarlıq valyuta ehtiyatlarına malik olan Azərbaycanın indi təxminən 44 milyard dollarlıq valyuta ehtiyatlarına malik olması, həmin müddət ərzində iqtisadiyyatına 230 milyard dollardan artıq investisiyanın qoyulması və bunun da təqribən yarısının xarici sərmayə olması Azərbaycanı sevməyəm müəyyən xarici dairələr və onların əlində alətə çevrilmiş daxili antimilli ünsürlərin “yuxusuna haram qatıb”. Bu halda bütün sivil mübarizə imkanlarından məhrum olan bu şər qüvvələr sonlarının başlanğıcını şərtləndirən addıma - terrora əl atırlar.\nElman Nəsirov diqqətə çatdırıb ki, Prezident İlham Əliyevin çıxışında xaricdə və daxildə olan anti-Azərbaycan ünsürlərin məğlubiyyətinin labüd olduğu da tutarlı əsaslandırılıb. Haqlı olaraq dövlətimizin başçısı vurğuladı ki, “bizim müstəqillik tariximizdə ölkəmizə qarşı bir neçə dəfə təxribatlar törədilmişdir, o cümlədən silahlı təxribatlar, terror aktları, dövlət çevrilişlərinə cəhd. Onların biri də baş tutmadı. Bunun başlıca səbəbi ondan ibarətdir ki, Azərbaycanda xalq-iqtidar birliyi var. Mən dəfələrlə bu barədə öz fikirlərimi bildirmişdim, bir daha demək istəyirəm, xalq-iqtidar birliyi sabitliyimizin əsas şərtidir. Xalq-iqtidar birliyini heç bir qüvvə - nə xarici, nə daxili qüvvə sarsıda bilməz”.\n“Bizə qarşı müxtəlif xarici mərkəzlərdən idarə olunan media qaralama kampaniyası aparılır. Bunun da heç bir səmərəsi olmur. Özünü hüquq müdafiəçisi adlandıran bir neçə qeyri-hökumət təşkilatı Azərbaycana qarşı gecə-gündüz şər-böhtan kampaniyası aparır”, - deyən Prezident İlham Əliyev həmin cinayətkar aləmin təmsilçilərinə ciddi xəbərdarlığını da bildirib. Prezident qeyd edib: “Bizim siyasətimizə, bizim iradəmizə şər qüvvələr heç cür təsir edə bilmir. Onların son addımları göstərir ki, terrordan başqa əllərində bir şey qalmayıb. Bu da keçməyəcək, necə ki, əvvəlki illərdə keçməyib. Azərbaycan dövləti bu dəfə də öz gücünü göstərib və göstərəcəkdir. Bütün cinayətkarlar məsuliyyətə cəlb olunacaqlar, məhkəmə qarşısında, ədalət qarşısında, xalq qarşısında cavab verəcəklər. Bunu təmin etmək üçün bizim kifayət qədər gücümüz, imkanlarımız var”.\nBir sözlə, Prezidentin vurğuladığı kimi, bizim siyasi iradəmizə heç bir qüvvə təsir edə bilməz. Bizi tutduğumuz yoldan heç kim döndərə bilməz. Kim ki, bizə qarşı çirkin niyyətlərlə hərəkət edib, özü bu hərəkətlərin qurbanı olub. Əvvəllər də belə olub, bu gün də belədir, bundan sonra da belə olacaq.\nDeputat deyib ki, Azərbaycan xalqı öz rəhbərinə inanır və onun müəyyən etdiyi yol ilə bundan sonra da uca zirvələrə doğru irəliləyəcək. Xalqımız inkişafımızın rəhni olan ictimai-siyasi sabitliyi göz bəbəyi kimi qoruyacaq və bu amal naminə öz Prezidenti ətrafında daha sıx və monolit birlik nümayiş etdirəcək. Buna görə də dövlətimizin başçısının qeyd etdiyi kimi, cinayətkarlar və onların arxasında dayananlar heç vaxt öz məkrli arzularına çata bilməyəcəklər.\nAZERTAG.AZ :Elman Nəsirov: Cinayətkarlar və onların arxasında dayananlar heç vaxt öz məkrli arzularına çata bilməyəcəklər\nPrezident İlham Əliyev: Gəncədəki terror aktlarının dini şüarlar altında törədilməsi İslam dininə qarşı ən böyük cinayətdir


Bolqarıstanın Müdafiə Naziri Slavyan Universitetinin tələbələri ilə görüşüb » Aztehsil.com\nBolqarıstanın Müdafiə Naziri Slavyan Universitetinin tələbələri ilə görüşüb\nBolqarıstanın müdafiə naziri BSU-da olub\n26.09.2018-ci tarixdə Bolqarıstanın Baş nazirinin ictimai asayiş və təhlükəsizlik üzrə müavini – müdafiə naziri Krasimir Karakaçanovun rəhbərlik etdiyi nümayəndə heyəti Bakı Slavyan Universitetində olub. Universitetin tələbələri qonaqları foyedə bolqar dilində salamladıqdan sonra Azərbaycanın və Bolqarıstanın milli rəqslərini təqdim ediblər.\nNümayəndə heyətini qəbul edən universitetin rektoru, professor Nurlana Əliyeva Bolqarıstan Respublikası ilə Azərbaycan arasında dostluq münasibətlərinin tarixindən, Azərbaycan Respublikasının Prezidenti İlham Əliyevin Bolqarıstan Respublikası ilə əlaqələrin genişləndirilməsi sahəsində gördüyü işlərdən danışıb. N.Əliyeva bu gün dünya üçün ən vacib məsələ yer üzündə sülhün qorunub saxlanması olduğunu dilə gətirib. Rekltor qeyd edib ki, məhz sülh və əmin-amanlığın nəticəsidir ki, ölkələrimizdə gənclər yüksək səviyyədə təhsil ala bilirlər.\nO, Azərbaycan Respublikası ilə Bolqarıstan Respublikasının təhsil sahəsində sıx əməkdaşlıq etdiyini vurğulayıb. N.Əliyeva bildirib ki, bu gün BSU-da 64 nəfər gənc bolqar dilini, onun tarixini, ədəbiyyatını, etnoqrafiyasını öyrənir. O, əlavə edib ki, Bolqarıstanın məşhur universitetləri ilə BSU arasında hər il tələbə-müəllim mübadiləsi həyata keçirilir.\nRektor ötən il Müqəddəs Kliment Oxridski adına Sofiya Universitetində, Müqəddəs Kiril və Mefodiy adına Veliko Tırnovo və Bolqarıstanın Milli və Dünya Təsərrüfatı universitetlərində olduqlarını və həmin ali məktəblərdən xoş təəssüratlarla ayrıldıqlarını diqqətə çatdırıb. O, bu dostluq və əməkdaşlığın gələcəkdə daha da genişlənəcəyinə ümidvar olduğunu bildirib.\nBolqarıstanlı qonaq öz növbəsində səmimi qəbula görə universitet rəhbərliyinə təşəkkürünü bildirib. O, Bolqarıstan dövlət rəhbərliyinin ölkələrimiz arasında dostluq və qardaşlığın genişlənməsi istiqamətində səylərindən danışıb. Nazir BSU-da bolqar dilinin və ədəbiyyatının öyrənilməsindən məmnun qaldığını da qeyd edib.\nDaha sonra qonaqlar BSU–da fəaliyyət göstərən Bolqar dili və mədəniyyəti mərkəzində olublar. Qonaqlar burada müstəqillik dövrü Azərbaycanı ilə Bolqarıstan Respublikası arasında dostluq əlaqələrini əks etdirən eksponat və şəkillərlə tanış olublar. Görüşdə xatirə şəkilləri çəkilib.\nBSU mətbuat xidmətinin rəhbəri İbrahim Quliyev\nBakı Slavyan Universitetinin rektoru II kurs tələbələri ilə görüşüb\nADU-da Çin nümayəndə heyəti ilə görüş keçirildi\nİndoneziyanın nümayəndə heyəti ADU-nun tələbələri ilə görüşüb\n700 bal toplamış 8 Abituriyent Bakı Mühəndislik Universitetində oldular\nQərb Universitetində tanınmış ekspertlə görüş keçirildi\nDillər Universitetində Germanistika İnstitutu açılıb\nLDU Çukorova universiteti ilə əlaqələrini genişləndirir\nMeksika səfiri Lənkəran Dövlət Universitetində olub


Çernobıl atom elektrik stansiyasının uzaqlaşma zonasına turist axını ildən-ilə artır" />\nÇernobıl atom elektrik stansiyasının uzaqlaşma zonasına turist axını ildən-ilə artır\nHBO kanalı özünün 33 il əvvəlki faciəyə həsr olunmuş “Çernobıl” mini-serialının beşinci – sonuncu seriyasını nümayiş etdirib. Qərbdə film həddən artıq yaxşı qarşılandı, Rusiyada isə münasibət bir qədər mötədil olsa da, bütün tarix boyunca ən yüksək reytinqlər əldə edildi.\nÇernobıl üzərindən daha kim bisneslə məşğul olur – The Republic nəşrinin materialında.\nÇernobıl stansiyasında baş verənlərə maraq heç vaxt itməyib.\nÇernobıla yollanan turistlərin sayı hər il artır. Əgər iki il əvvəl bura bütün dünyadan 50 minə yaxın adam gəlmişdisə, 2018-ci ildə onların sayı 75 minə bərabər idi. Bu il, proqnozlara görə, Çernobıla 100 min turist gələcək. Bunu Sloveniyanın “CHERNOBYLwel.come” turizm firmasının meneceri Mixal Krayçir deyir.\nÇernobıl 2010-cu illərin əvvəllərində bütün dünyada məşhur olan turizm istiqamətinə çevrilməyə başladı. O zaman (2011-ci ildən) Ukrayna hakimiyyəti turistlər üçün uzaqlaşma zonasına girişi açdı və iri ingilis dilli media bu yer haqqında macəraları və “tutqun” turizmi sevənlər üçün ən maraqlı yer kimi yazmağa başladı.\nArtıq 2017-ci ildə, Çernobıl turizmi assosiasiyasının (Ukrayna) sədri Sergey Mirnının rəyinə görə, Çernobıl zonası Ukrayna büdcəsinə təxminən 200 min dollar gətirmişdi. Turun qiyməti elə də baha deyil: bir günlük ekskursiya 50-100 dollara, iki günlük ekskursiya isə xidmətlərdən (məsələn, qidalanma) asılı olaraq 200-300 dollara başa gəlir. Qrup şəklində ekskursiyalardan əlavə, operatorlar fərdi səfərlər və uzaqlaşma zonası üzərindən təyyarə ilə uçuş təklif edirlər.\nKino ticarətin hərəkətverici qüvvəsi kimi\nHBO-da serialın nümayişi əsl turist axınına səbəb olub, ekskursiya təşkilatçıları Çernobıla marağın kəskin şəkildə yüksəlməsindən danışırlar. İki Ukrayna şirkətinin nümayəndələrinin sözlərinə görə, yaxın üç ay üçün turların bronlaşdırılması sayı 30-40 faiz artıb. Bir gün ərzində iki minə yaxın ekskursiya həvəskarı gələ bilər.\nTuristlərin əksəriyyəti əcnəbilərdir. Əvvəllər Mirnı müsahibəsində bildirirdi ki, xarici ölkələrdən gələnlər turist axınının təxminən üçdə iki hissəsini təşkil edirlər (yerdə qalanlar Ukrayna vətəndaşlarıdır). Hazırda isə Uzaqlaşma zonasının idarə olunması üzrə dövlət agentliyi səfər edənlərin 80 faizinin əcnəbilərdən ibarət olduğunu bildirir. 2014-cü ilə kimi turistlərin yarıdan çoxu Rusiyadan gəlirdi, indi isə bu ölkədən gələnlərə tək-tük rast gəlinir – Mirnı deyir ki, ölkələr arasında münasibətlərin korlanması öz sözünü deyir.\nKrayçir bildirir ki, Çernobıl turistinin orta yaşı 25-lə 40 arasındadır (bunlardan üçdə biri qadınlardır), onun macəralardan xoşu gəlir və qeyri-adi təəssüratlar arzulayır.\nBaxmalı nə var\nƏsas görməli yerlər Pripyat ruhlar şəhəri, qitələrarası raketlərin erkən aşkarlanması məqsədilə tikilmiş “Duqa” radiolokasiya stansiyası və atom elektrik stansiyasının özüdür.\nTuristlərə həmçinin stansiyanın inzibati binasını, yerli muzeyi, “qızıl dəhliz”i (stansiyanın bütün enerji bloklarından keçən dəhliz), birinci reaktorun idarəetmə pultunu gəzməyə və qəzanın baş verdiyi dördüncü enerji blokunun sarkofaqının divarlarına dış tərəfdən yaxınlaşmağa icazə verilir. Turistlərin olmasına icazə verilən yerlərdə radiasiyanın səviyyəsi qısa müddətli səfərlər çərçivəsində sağlamlıq üçün zərərsizdir.\nTurizm saytlarındakı çoxsaylı rəylərə əsaslanaraq demək oalr ki, bütün bunlar doğrudan da böyük təəssüratlar oyadır. “Çox effektli yerdir, getməyə dəyər, 10-dan 10”; “Heç bir şeyə bənzəməyən sürrealistik təcrübə”; “Bunun necə inanılmaz olduğunu təsvir belə edə bilmirəm. Burada baş verənlərin tarixini bilməyinizdən, yaxud bilməməyinizdən asılı olmayaraq, – bu yerlərin təəssüratı uzun müddət qalacaq” – minlərlə insan Çernobıla səyahəti belə təsvir edir.\nLakin zonaya səyahət edənlərin heç də hamısı belə riqqətə gəlmir: bəzilərinə elə gəlir ki, tur təşkilatçıları çox bariz şəkildə turistlərin gözləntilərini və qorxularını istismar edirlər. “Mən tarixçiyəm, mənimçün maraqlıdır, – səyahətçilərdən biri “TripAdvisor”dakı rəyində yazır. – lakin ekskursiyanın beşinci saatında artıq geriyə – Kiyevə qayıtmaq istəyirdim. Dayanacaqların və keçidlərin sayı çoxdur, marşrut bəllidir və dağıntılar altında bacarıqla yerləşdirilmiş kuklalar – bu, əndazəni aşırdı”.


Prezident: Bu gün Azərbaycan xarici investisiya üçün olduqca cəlbedici ölkələrdəndir\nAna səhifə / İqtisadiyyat / Prezident: Bu gün Azərbaycan xarici investisiya üçün olduqca cəlbedici ölkələrdəndir\nŞaxələndirmə yalnız enerji təchizatına aid deyil. Bu, bizim iqtisadiyyatımızın şaxələndirilməsidir və biz buna nail oluruq. Hesab edirəm ki, bu gün Azərbaycanda biznes mühiti tamamilə lazımi səviyyədir və Azərbaycan xarici investisiya üçün olduqca cəlbedici ölkələrdəndir.\nAZƏRTAC xəbər verir ki, bu fikirləri Prezident İlham Əliyev 27-ci Beynəlxalq Xəzər Neft və Qaz Sərgisinin rəsmi açılış mərasimindəki çıxışında söyləyib.\n“Dediyim kimi, birincisi, bizim neft-qaz sahəsində nəhəng təcrübəmiz var, biz ənənəvi şirkətlərlə tərəfdaşlığımıza böyük dəyər veririk. Biz heç vaxt imza atdığımız müqavilənin bir sözünü belə dəyişməmişik. Biz surətlə inkişaf edirik və əlbəttə ki, Qarabağda və Zəngəzurda aparılan yenidənqurma işləri iqtisadi potensialımızı artıracaq”, - deyə Azərbaycan Prezidenti vurğulayıb.\nDövlətimizin başçısı qeyd edib ki, xarici borcumuzun aşağı səviyyədə olması – ümumi daxili məhsulun yalnız 12.5 faizini təşkil etməsi də münbit iqtisadi şərait yaradır. Azərbaycanın əlavə kreditlər götürməyə ehtiyac duymadığını diqqətə çatdıran Prezident İlham Əliyev deyib: “Bununla yanaşı, görsək ki, Azərbaycan üçün vacib olan qlobal əhəmiyyətli layihələr var, əlbəttə, biz ənənəvi tərəfdaşlarımıza, aparıcı maliyyə institutlarına müraciət edəcəyik ki, bizə dəstək olsunlar. Bizim bununla bağlı Cənub Qaz Dəhlizi və digər layihələrdə təcrübəmiz var”.


“İtkilərimiz olsa da, meydana yaxşı nəticə üçün çıxacağıq” – Futbol İnfo\n“İtkilərimiz olsa da, meydana yaxşı nəticə üçün çıxacağıq”\n18 Noyabr 2020 saat 16:22:56\n“Səbail” Azərbaycan Premyer Liqasının 10-cu turunun “Sabah”la oyununa itkilərlə çıxacaq.\nFutbolinfo.az xəbər verir ki, bu barədə “Report”a komandanın baş məşqçisi Aftandil Hacıyev məlumat verib.\n39 yaşlı mütəxəssisin sözlərinə görə, Elgün Nəbiyev zədə səbəbindən, Kamal Qurbanlı isə koronavirusa yoluxduğu üçün oynaya bilməyəcək:\n“Kamal ev şəraitində müalicəsini davam etdirir. Həftəsonu yenidən test verəcək. Elgün məşq zamanı zədə alıb. Onun matçda iştirak etməyəcəyi dəqiqdir. Ruslanın isə mikrozədəsi var. Həkimlərin rəyini gözləyirik”.\nHacıyev hazırda 6 xalla sonuncu pillədə qərarlaşan autsayderlə oyuna da toxunub: “Yay transfer pəncərəsinin ən fəal klubu ilə qarşılaşacağıq. “Sabah”ın heyətində fərdi keyfiyyətləri yüksək olan futbolçular yer alır. Rəqib son 6 oyunda məğlub olmasına baxmayaraq, evdə istəkli oynayacaq. Bizimlə qarşılaşmaya dönüş nöqtəsi kimi baxırlar. Ona görə də oyuna ciddi yanaşırlar. Bu da başadüşüləndir. İtkilərimiz olsa da, meydana yaxşı nəticə üçün çıxacağıq. Maraqlı oyun olacaq”.\nQeyd edək ki, noyabrın 21-də keçiriləcək “Sabah” – “Səbail” matçına saat 14:00-da start veriləcək.\nPremyer Liqanın 10-cu turu rəqəmlərin gözü ilə


Tanınmış hərbi ekspert Pavel Felgenhauer “Rosbalt” saytına Ermənistanın Tovuz təxribatı ilə bağlı müsahibə verib.\n– Ermənistanla Azərbaycan arasındakı silahlı qarşıdurmanın gərginləşməsi ilk dəfə deyil. Bunun əvvəlkindən daha ciddi hərbi əməliyyatlara keçmək perspektivləri barədə nə düşünürsünüz?\n– Orada baş verənlər artıq müharibəyə doğru gedir və bəlkə də müharibə qaçılmazdır.\n– Niyə belə düşünürsüz?\n– Çünki bu problem heç bir şəkildə həll olunmur və həlli üçün (hətta nəzəri) heç bir perspektiv də yoxdur. Hazırda iki variant var: ya döyüşmək, ya da dondurulmuş konflikti “nə sülh, nə müharibə” ruhunda davam etdirmək. Bu kimi dondurulmuş konfliktlər isə – xüsusilə mütəmadi olaraq itkilər və atışmalar olduqda – adətən müharibəyə gətirib çıxarır. Bu, 1973-cü ildən bəri heç bir atışma baş verməyən Kiprdəki Türkiyə-Yunanıstan qarşıdurması deyil. Bu, hətta İsrail-Livan sərhədindəki konfliktdən də pisdir. Çünki burada anlayırlar ki, nəsə baş verərsə belə, bu, heç bir tərəfin xeyrinə olmayacaq. Burada, Ermənistan-Azərbaycan sərhəddində, gördüyümüz kimi, tərəflərdən heç biri özünü saxlamaq istəmir. Və bu artıq təkcə Qarabağ konfliktini əhatə etmir, gördüyümüz kimi, məsələ Azərbaycan Ermənistan sərhədini əhatə edir. Ümumiyyətlə, burada heç kim döyüşmək istəmir, gərginliyi saxlamaq, silahlanmaq başqa məsələdir. Hər iki tərəf bunu edir.\n– Bəs beynəlxalq ictimaiyyət?\n– Beynəlxalq ictimaiyytə gəldikdə, NATO, Avropa, Amerika, Çin liderləri, görünür, indi Ermənistanla Azərbaycanın hayında deyil. Görünür, bu iki ölkə öz şirəsində qaynayır, beynəlxalq müşahidəçilər yoxdur, silahsız zonalar yoxdur, silah məhdudiyyəti də yoxdur. Yəni bu çox qeyri-sabit bir atəşkəsdir. Kiprdə və ya Koreyada olduğu kimi on illərlə davam edən atəşkəslərdən deyil, bu, fərqli bir atəşkəsdir. Hər iki tərəf müharibəyə hazırlaşır, buna görə gec-tez maharibə baş verəcək. İyulun 12 və 13-dəki kimi toqquşmalar idarə oluna bilməyən eskalasiyaya gətirib çıxara bilər. Müharibə təhlükəsi burada daimi olaraq mövcuddur və onun yeni ciddi başlanğıcı demək olar ki, qaçılmazdır. Moskva, Vaşinqton, Ankara, Tehran bu işə qarışdıqda isə çox gec ola bilər...\n– Artıq bəzi paytaxtların adını çəkdiniz. Böyük güclərdən başqa, bu münaqişədə regional oyunçular nə dərəcədə iştirak edirlər?\n– Türkiyə işin içindədir, amma hazırda özünün xeyli problemləri var. Bundan əlavə, İran və İsrail. Sonuncu Azərbaycanla fəal şəkildə əlaqəlidir. İsrailin ümumiyyətlə bu ölkədə ciddi hərbi mövcudluğu var. Onun podratçıları, Azərbaycan silahlı qüvvələrini yetişdirən mütəxəssisləri var.\n– Bəs İsrailin Azərbaycanda hansı marağı var?\n– Bu ölkə İranın şimalında yerləşir və buna görə də israillilərin Azərbaycanda olması vacibdir. Eyni zamanda, Ermənistanın bölgədəki əsas müttəfiqi İrəvan və Qərb arasında gərginlik yaradan İrandır, halbuki indiki Ermənistan rəhbərləri Qərb tərəfə daha çox baxır. Ancaq İran bu gün Ermənistanın əsas iqtisadi tərəfdaşıdır. Onların ortaq bir sərhədi var ki, bu sərhəd vasitəsilə ciddi ticarət gedir. Eyni zamanda İranda çox böyük və nüfuzlu erməni diasporu var. Ermənistan Rusiya ilə ticarət edə bilər, ancaq bu, Gürcüstan üzərindən keçir və olduqca əlverişsizdir. İndi ABŞ-ın sanksiyaları altında olan Tehran üçün də Ermənistanla ticarət vacibdir. Türkiyə, NATO və ABŞ-a gəldikdə isə dediyim kimi, onlar indi Ermənistanla Azərbaycan hayında deyillər.\n– Moskvanın Rusiya hərbi-sənaye kompleksinin məhsullarını almaq üçün Ermənistandan daha çox pulu olan Azərbaycanı silahlandırdığı barədə bir fikir var...\n– Azərbaycanda əsas amil İsraildir. İsrail, həqiqətən də, Rusiyanın təqdim edə biləcəyindən daha müasir silahlarla Bakını yaxşı silahlandırır. Deyə bilərik ki, Azərbaycan silahlı qüvvələri keyfiyyətcə hətta ruslardan da üstündür. Məsələn, müasir dronlarda. Üstəlik, İsrail pilotsuz təyyarələrini bizə satmadı, çünki Pentaqon icazə vermədi, amma Azərbaycana satdı.\n2016-cı ilin Dördgünlük müharibəsi zamanı Azərbaycan Silahlı Qüvvələrinin ermənilərdən keyfiyyətcə üstünlüyü aydın göründü. Azərbaycanlılar, İsrail dronlarından əlavə, “Buratino” adlı ağır Rusiya alov sistemlərini erməni mövqelərinə tətbiq etdilər. Ermənilər üçün bu bir şok idi, o zaman olduqca ciddi itki verdilər. Ermənistana gəldikdə isə onların sovet tipli ordusu var. Onların bir çox ağır silahları var - tanklar, artilleriya, çoxlu raket sistemləri, ballistik raketləri... Rusiya Federasiyası da onları “İsgəndər”lər və eyniadlı alovlu maşınlarla təmin etdi. Prinsipcə, Ermənistan və “dqr” silahlı qüvvələri XX əsrin 80-ci illərinin səviyyəsində yaxşı təlim keçmiş Sovet tipli ordulardır. Həm Azərbaycanda, həm də Ermənistanda sovet hava hücumundan müdafiə sistemləri var. Ancaq təkrar edirəm, Bakı İsrailin daha keyfiyyətli və müasir silahlarına sahibdir. Unutmayaq ki, israillilər hazırda Rusiya T-90 səviyyəsində olan Azərbaycan T-72 tanklarını modernləşdiriblər. Bundan əlavə, Azərbaycan özünün kifayət qədər inkişaf etmiş müdafiə sənayesinə sahib olan müasir silahları da Türkiyədən alır. Ermənistanın pulu azdır, o nəyisə yalnız Rusiyadan ala bilər, o da yalnız Rusiyanın ona satmaq və ya hədiyyə etmək istədiyi bir şeyi. Ermənilər İrandan silah almırlar, çünki başa düşürlər ki, Amerikanın qara siyahısına düşə bilərlər.\nBeləliklə, Ermənistanla Azərbaycan arasındakı barışıq baxımından vəziyyət həqiqətən ümidsiz görünür və indiki kimi bir münaqişənin daha böyük bir müharibəyə çevrilə biləcəyi ehtimalı yüksəkdir. Eyni zamanda, bu baş verərsə belə, qalibiyyətin sona qədər davam edəcəyini düşünmürəm. Nə Azərbaycan Prezidenti İlham Əliyev, nə də Ermənistanın Baş naziri Nikol Paşinyan riskə getmək istəyir. Lakin eskalasiyanın ciddi səviyyəyə qalxması olduqca mümkündür.\n2020.07.14 / 14:30


Ən böyük kriptobirjaya qarşı YENİ SAVAŞ: “Coinbase” məhkəməyə verilir – Yenicag.Az\nAna Səhifə Dünya Ən böyük kriptobirjaya qarşı YENİ SAVAŞ: “Coinbase” məhkəməyə verilir\nƏn böyük kriptobirjaya qarşı YENİ SAVAŞ: “Coinbase” məhkəməyə verilir\nYeni Çağ Media Qrupu – Sentyabr 08, 2021 - 18:42\nABŞ-ın Qiymətli Kağızlar və Birjalar Komissiyası kriptovalyutalara qarşı hərəkətə keçib.\nYenicag.az xarici mediaya istinadən xəbər verir ki, adıçəkilən Komissiya ABŞ-ın ən böyük kriptobirjası olan “Coinbase”i məhkəmə iddiası ilə hədələyib.\nQeyd olunur ki, Komissiyanın bu xəbərdarlığına səbəb “Coinbase”in “Lend” kredit servisini istifadəyə verməsidir. Dövlət qurumu hesab edir ki, bu layihə ölkədə qiymətli kağızların qanunsuz dövriyyəsinin genişləndirilməsinə hesablanıb.\nKomissiyanın hüquqşünası Pol Qrevalın sözlərinə görə, şirkət artıq bu barədə məlumatlandırılıb. O, əlavə edib ki, məhkəmə iddiası ilə əlaqədar “Lend”in istifadəyə verilməsi ən azı oktyabra qədər təxirə düşəcək.\nKrit adasında güclü zəlzələ baş verdi


Diaspor rəhbəri: Təxribatdır...\nBu saytlar 2016-ci il sentyabr ayının 23-də Kiyev şəhərində Rom və Yəhudi xalqlarının soyqrim günü ilə bağlı Ukraynada fəaliyyət göstərən azsaylı xalqların iştirak etdiyi tədbirdən çəkilmiş fotoşəkilləri internetdən götürərək bunu mən və Qurban Abbasovun guya bu il aprel ayının 24-də ermənilərin qondarma “soyqrım” tədbirində iştirakı kimi təqdim ediblər. Bu birbaşa Azərbaycan ictimaiyyətində bizə və ailəmizə qarşı nifrət hissi yaratmaqla, şərəf və ləyaqətimizi alçaltmaqdır. Artıq bu cür yalan, təxribat xarakterli məlumatın sifarişçiləri, onu yayanlar qırmızı xətti keçdilər. Mən bu saytların haqqımızda ermənipərəst imici yaratmasını bir mənalı olaraq özümüzə,ailəmizə, ölkəmizə və ata, baba yurdumuz Naxçıvanın adına yaxılan qara ləkə kimi qiymətləndirirəm.Və buradan bu məlumatı məqsədyönlü şəkildə sifariş verib yazdıran alçaqlara səslənib deyirəm. Azərbaycanın vətənpərvər insanları, o cümlədən tarixən dövlətçiliyimizin inkişafında layiqli mübarizə aparan naxçıvanlılardan ermənipərəst imici yaratmaq ən azından şərəfsizlikdir. Qurban Abbasov Ukraynanın xalq artistidir.Onunla bağlı həm bir yerli, həm də bir qeyrətli azərbaycanlı kimi fəxr edirəm.Mən bu yazını yazanları və onun arxasında duranları çox yaxşı tanıyıram. Kimin ermənipərəst,kimin isə əsl vətənpərvər olmasını isə məhkəmə vasitəsi ilə ayırd edərik.


Behiştə daxil olmaq və cəhənnəmdən xilas üçün 6 nöqtə » Ahlibeyt.ge\nAhlibeyt.ge » İslam elimləri » Behiştə daxil olmaq və cəhənnəmdən xilas üçün 6 nöqtə\nBehiştə daxil olmaq və cəhənnəmdən xilas üçün 6 nöqtə\nTarix: 22-07-2021, 11:21\nBir çox din alimlərinin kəlamlarında bəyan olunur ki, dünya, ona vaxt ayrımaq üçün heç bir dəyərə malik deyildir. Belə ki, Quran buyurur: "Bu dünya həyatı – aldadıcı maldan başqa bir şey deyildir”. ("Ali-İmran” 185).\nCavidan axirət həyatına əqidə bəsləmək bu varlıq aləminə rəng qatır. Əgər axirət olmasaydı, bu dünya həyatının heç bir hədəfi olmazdı. Dünənin uşaqları bu günün cavanlarıdır. Bu günün cavanları sabahın yaşlılarıdır.\nSonra torpağa dəfn edilər, sanki heç həyatda olmamış kimi olar. Bəzən alimlərin evlərinin önündən keçən zaman yadımıza salırıq ki, o, sağ olan zaman burada nə qədər insan toplaşar və nə qədər səs-küy olardı. Lakin indi, hər yer sükuta qərq olmuşdur.\nİmam Əlidən (ə) bu haqda nəql edirlər: "Sanki heç bir zaman bu dünyanın əhli olmayıblar, axirət evi həmişə onların evi olmuşdur”.\nElə dostlarımızı görürük ki, belləri bükülmüş və əsa ilə gəzirlər. Halbuki, cavanlığımızda necə də uzun boylu və qamətli insanlar idik. Nə qədər həyəcana və şövqə malik idik. Lakin bu gün üzümüzə qəm və qüssə pərdəsi çökmüşdür və sanki heç cavan olmamışıq kimi.\nElə bu halda Allahın bu kəlamını xatırlayırıq: "Bu dünya həyatı bihudə əyləncədən və oyun-oyuncaqdan başqa bir şey deyildir. Həqiqətən də, Axirət evi əbədi həyatdır (onun yeri, göyü, cəmadat və nəbatatı belə) əbədilik diridir (və elə bil ki, həyatın özüdür). Kaş biləydilər!”. ("Ənkəbut” 64).\nİmam Əli (ə) bizlərə belə bir tövsiyə verir: "Dünya arzular evidir ki, tez məhv olar. Vətəndən köçmək qətidir. Dünya – şirin və xoş mənzərəlidir ki, sürətlə onu istəyənlərə tərəf gedər. Görənlərini aldadar. Çalışın ən yaxşı azuqə ilə ondan köçün. Ehtiyacınız olandan artığını ondan istəməyin”.\nİmam (ə) başqa yerdə buyurur: "Agah olun! Dünya elə bir evdir ki, heç kim orada təhlükəsiz deyildir. Ancaq o kəsdən başqa ki, axirət azuqəsi toplayar. Dünya işlərindən heç kəs nicat tapmaz.\nİnsanlar dünyanın vasitəsilə imtahan olunarlar. Ona görə də dünyada onun üçün hər nə əldə etsələr, əllərindən çıxar və ona görə hesaba çəkilərlər.\nO şeyi ki, dünyada axirət üçün toplamışdır, ona çatacaqdır. Onunla qalacaqdır. Dünya – aqillərin nəzərində elə bir kölgədir ki, artmır, əksinə azalır. Hələ artmamış azalır”.\nİmam Əli (ə) buyurur: "O kəsdə ki, altı sifət cəm olar, behiştə daxil olmaq və cəhənnəmdən qaçmaq üçün heç bir istəyi əldən verməz:\n1. O kəs ki, Allahı tanıyar və itaət edər.\n2. O kəs ki, şeytanı tanıyar, itaətsizlik edər.\n3. Haqqı tanıyar və ardınca gedər.\n4. Batili tanıyar və ondan çəkinər.\n5. Dünyanı tanıyar və onu uzağa atar.\n6. Axirəti tanıyar və onu istəyər”.\nBir nəfər İmam Əliyə (ə) deyir: "Ey Əmirəl-möminin! Dünyanı bizim üşün izah et”.\nHəzrət (ə) buyurur: "Mən sənə o evi necə izah edim ki, hər kim orada salamatdır, amanda deyildir. Hər kim orada xəstədir - peşmandır.\nHər kim orada yoxsuldur - qəmgindir. Hər kim orada ehtyacsızdır - giriftardır. Halalında hesab və haramında əzab vardır”.\nBelə bir vəziyyətdə dünya malı üçün bu qədər səy etmək nə üçündür? Bu toplamaq kimin üçündür? Bu qəflət haradan qaynaqlanır?\nƏgər ətrafımıza diqqətlə baxsaq görərik ki, bəzi insanlar öz güclərinə görə o qədər qürurlanırlar ki, Allahı unudublar.\nİnsanın moizəyə ehtiyacı vardır. İnsan gərək din alimlərinin məclisinə getsin və moizələrə qulaq assın. Bu zaman ürəklərdəki pas aradan gedər və səfa, günahın yerini alar. Çünki minbər və moizə insanları Allaha yaxınlaşdırar və qəflətdən ayıldar.\nNəfsi islah etmək üçün ən yaxşı yol\nZahirdə olarkən, batinə diqqət etmək qabiliyyəti


Üzgüçülük hovuzları və idman zalları açılır - მარნეულის რადიო - Marneuli FM\nGürcüstan hökumətinin məlumatına görə, tətbiq olunan tənzimləmələri qane edən üzgüçülük hovuzları və idman zalları açılacaq.\nHökumətin məlumatına əsasən bu gün, 6 iyul tarixində Əmək Müfəttişliyi Departamenti hovuz və idman zalları üçün tətbiq edilmiş tənzimləmələri yayımlayacaq və sabahdan yoxlanalara başlayacaqlar.\n“Üzgüçülük hovuzları və idman zalları Əmək Müfəttişliyi Departamentinin yoxlamasından sonra açılacaq. Bu barədə Baş nazirin rəhbərliyi ilə fəaliyyət göstərən Qurumlararası Koordinasiya Şurası bugünkü iclasda qərar qəbul edib. Yoxlamadan uğurla keçən üzgüçülük hovuzları və idman zalları təcili surətdə fəaliyyətini bərpa edəcək”, – hökumətdən bildiriblər.\nSəhiyyə Nazirliyinin Əmək Müfəttişliyi Departamentinin rəhbəri Beka Peradzenin bildirdiyinə görə, idman zallarında hər 6 kv. metrə bir nəfər buraxılacaq. Duşların arasında baryer, şkaflar aralı, dəsmallar isə birdəfəlik bağlamada olmalıdır. Bundan əlavə hökumət qrup şəklində idmanlara limit qoyur. Qrupda ən çox 10 nəfər olmalıdır.\n“Havalandırmanın çox böyük əhəmiyyəti var. Təbii havalandırma lap yaxşı olardı. Süni havalandırma olan zaman aşağı sürətdə qurulmalıdır. Bu baxımdan müvafiq protokol və qayda tətbiq olunacaq. Təmizləmədən sonra (məkan) iki tərəfli külək prinsipi ilə havalandırılmalıdır”, – Peradze deyib.\nBeka Peradze bildirib ki, hovuzlarla bağlı suyun kolibakteriyalara görə laboratoriya analizi lazım olacaq. Şezlonqlar üçün yumşaq materialdan istifadə etmək qadağandır. Belə ki, hər istifadədən sonra şezlonqlar dezinfeksiya olunmalıdır.


'Telefonla şəkilləri necə redaktə edə bilərəm?' deyirsinizsə, bu 9 tətbiq sizin üçündür - YAAZ\nHomeTexnologiyaİnternet‘Telefonla şəkilləri necə redaktə edə bilərəm?’ deyirsinizsə, bu 9 tətbiq sizin üçündür\nNoy. 29, 2016 at 5:43 axşam\nfoto montaj proqramlarifoto montaji nece edimsekil montajislidertelefon fotosoputelefon montaj proqramitelefonla nece sekil duzelde bileremtelefonla sekil montaji\nDemək olar ki, hər kəsdə ağıllı telefonlar var. Bəs niyə Instagram fenomenləri kimi fotoşəkil çəkə bilmirik? Bəlkə qabiliyyətsizik? Əlbəttə ki, xeyr!\nBir çox Instagram fenomeni, çəkdikləri fotoşəkilləri dəqiqələrlə redaktə edib daha sonra yükləyirlər, bəs hansı proqramlarla deyirsinizsə, aşağıda qeyd olunan tətbiqlərə baxa bilərsiniz:\nProqramın xüsusiyyətləri o qədər çoxdur ki, ümumi olaraq informasiya verməli olsaq, üz formanızı, almacıq sümüklərinizi və qaşlarınızı, burnunuzu, dərinizi, dəri ləkələrinizi və ya izlərinizi çox asan bir şəkildə düzəldə və aradan qaldıra bilərsiniz. Ayrıca üzünüzə bu proqramla makiyaj edə bilər hətta göz rənginizi belə dəyişdirə bilərsiniz. Ayrıca arxa planı bulanıqlaşdırıb özünüzü əsas plana gətirmə xüsusiyyəti də mövcuddur. Proqramda fərqli filtrlər də var. Selfie çəkməyi sevirsinizsə bu proqram tam da ehtiyacınız olan tətbiqdir.\nOlduqca maraqlı olan bu proqram digital bir çərçivədə şəkillərinizi təqdim etmənizə imkan təmin edir, arzu etsəniz fotolarınızı hərəkətli bir gif halına gətirə bilirsiniz. Tərkibindəki effektlər başqa heç bir proqramda yoxdur. Dənəli gif, 3 ölçülü şəkil, köhnə televiziya ekranı şəklində filtrləri də vardır.\nVsco ilə şəkillərinizi rəng şkalasına görə filtrləmə edə bilərsiniz. Əlavə filtr paketləri alaraq fotolarınızın toxumasını da dəyişdirə bilərsiniz. Vintage bir effekt istəsəniz gren əlavə edə bilərsiniz. Əgər fotoşəkil həvəskarısınızsa bu proqram qətiliklə telefonunuzda olmalıdır.\nBu tətbiqdə 150-dən çox filtr var. Birdən çox filtr tətbiq edə ya da öz filtrlərinizi yarada bilərsiniz.\nGif çəkmə xüsusiyyəti olan bu proqram eyni zamanda bir sosial paylaşım saytıdır. Boomerang’ın əksinə təxminən 80 dənə filtri olan bu proqramın filtrləri olduqca maraqlıdır. Balıq gözü, su damlaları, tərsinə rənglər, dalğalanmalar və analoq fotoşəkillərdəki burning effekti kimi bir çox növü var.\nGecə rejimi, yavaş çəkim rejimi, titrəmə çəkilişi və selfie timer olan bu proqramda istəsəniz ağır çəkiliş də edə bilərsiniz. Bu proqramla ISO nizamına nəzarət edərək fotolarınıza nə qədər işıq verəcəyinizi nizamlaya bilərsiniz. Ayrıca bu proqramda balıq gözü, əyilmiş keçid, makro, intonasiya kimi 17 ədəd linza da var. Yüksək keyfiyyətli videolar çəkmək üçün də ideal olan bu proqram bütün istəklərinizi qarşılayacaq.\n7. Living Planet\nOlduqca maraqlı olan bu şəkil proqramı, çəkdiyiniz kadrı bir planetə çevirir! Fotoşəkili müəyyən bucaqlardan bükərək yuvarlaq edən bu proqram 360 dərəcə çəkiliş etməsi sayəsində bu fotoşəkilləri çəkə bilir. Eyni zamanda video qeyd xüsusiyyəti də vardır.\nBu proqramda fotoşəkildəki bütün rənglərin ton fərqini seçə bilirsiniz. Rəng keçidlərini istədiyinizdə edə bilər və retro hissi yaratmaq üçün fotoşəkilə işıq effekti əlavə edə bilərsiniz. Fotoşəkildəki obyektləri kiçildib yenidən ölçü verə bilirsiniz. Double Exosure üsuluyla birlikdə fotoşəkilin üzərinə bir fotoşəkil daha əlavə edə bilərsiniz.\nTags :foto montaj proqramlarifoto montaji nece edimsekil montajislidertelefon fotosoputelefon montaj proqramitelefonla nece sekil duzelde bileremtelefonla sekil montaji\nTimebelle – Apollo | İsveçrənin Eurovision ifaçısı və mahnısı seçildi


Volfqanq Amadey Motsart kimdir - Qoz.Az\nMotsart (1756 — 1791) dünya mədəniyyətinin ən böyük dühalarındandır. Həyatın sevincli və kədərli anlarını, şən gülüş və ağır faciə obrazlarını eyni təsir gücü ilə canlandıran Motsart musiqisi iki yüz ildən artıqdır ki, insanları heyran edir. Hələ üç yaşında ikən balaca Volfqanq klavesində və skripkada çalır, hətta ilk musiqi əsəri bəstələyirmiş. İstedadının belə erkən yaşından üzə çıxması baxımından dünya musiqisində Motsartın tayı-bərabəri yoxdur. Xoşbəxtlikdən, tale Motsarta\nqayğıkeş, həssas musiqi müəllimi bəxş etmişdi. Bəstəkarın atası tanınmış musiqiçi və pedaqoq Leopold Motsart balaca Volfqanq və onun istedadlı bacısı Anna Mariya ilə ciddi məşğul olaraq onların qeyri-adi musiqi bacarığını yalnız doğma vətənləri Avstriyada deyil, eləcə də Avropanın müxtəlif ölkələrində — Almaniyada, Fransada, İngiltərədə, İtaliyada və İsveçrədə nümayiş etdirir. «Balaca möcüzə» adını qazanmış Motsart bircə dəfə dinlədiyi melodiyanı asanlıqla təkrarən çalır, verilmiş musiqi mövzusu əsasında qısa bir vaxtda yeni bir əsər yarada bilirmiş. Bir dəfə isə kiçikyaşlı Volfqanq klavişləri dəsmalla örtülmüş klavesində mürəkkəb bir pyesi böyük məharətlə ifa edib dinləyiciləri heyrətə gətiribmiş!\n6 yaşlı Motsartın əsərləri Fransada çap olunur. Artıq 14 yaşında isə o, İtaliya opera teatrının sifarişi ilə «Pont çarı Mitridat» adlı ilk operasını bəstələyir. Balaca Volfqanqı hətta İtaliyadakı Bolonya Akademiyasının üzvlüyünə qəbul edirlər! 26 yaşlı Motsart doğma Zalsburqu tərk edib Vyanada məskunlaşır. Burada o, gözəl operalar, simfoniyalar, konsertlər, kvartetlər, sonatalar bəstələyərək musiqi sənətinin ən yüksək zirvələrini fəth edir. Motsartın üç operası — «Fiqaronun toyu», «Don Ju-an» və «Sehrli fleyta» XVIII əsr opera sənətinin ən parlaq nümunələridir. Bu dövrdə yazılmış əksər operaların süni, uydurma xarakterli qəhrəmanlarından fərqli olaraq, Motsartın Fiqarosu, Süzannası, Don Juanı sanki real, canlı insanlardır. Hər birinin öz xasiyyəti, öz musiqi səciyyəsi var. 40-dan artıq simfoniya müəllifi olan Motsart bu janra dramatik gərginlik gətirmiş, özünün incə lirik duyumunu və psixoloji həssaslığını yüksək bədii səviyyədə əks etdirmişdir. Təsadüfi deyil ki, qeyri-adi səmimiliyi, həyəcanlığı ilə fərqlənən Motsartın 40 N-li simfoniyası dünya simfonik musiqisinin ən gözəl inciləri sırasındadır. Məşhur «Rekviyem» bəstəkarın son əsəridir (rekviyem kilsədə ifa olunan matəm xarakterli xor əsəridir). «Rekviyem»i ona adını gizli saxlamış qara paltarlı bir şəxs sifariş vermişdir. Əsərin qəribə, hətta demək olar ki, müəmmalı şəkildə sifariş edilməsi Motsarta çox ağır təsir göstərmişdir. Ona elə gəlir ki, «Rekviyem»i qurtardıqdan sonra həyatı tərk edəcək və bu əsər elə onun özünün dəfnində ifa olunacaq. Lakin Motsart heç əsəri bitirməyə belə macal tapmır, cəmi otuz altı yaşında ikən vəfat edir. Sonradan məlum olur ki, varlı bir qrafmaddi ehtiyac duyan bəstəkarlara əsərlər sifariş verir və onları öz adına çıxırmış. Motsartın tələbəsi Züsmayer müəlliminin qaralamalarına əsaslanaraq əsəri tamamlayır. «Rekviyem» bu günədək dünya musiqi mədəniyyətinin ən dəyərli inciləri sırasındadır.\nMotsartla bağlı geniş yayılmış bir məsələyə də toxunmaq istərdik. Bəstəkara ithaf olunmuş müxtəlif əsərlərdə — A.Puşkinin «Motsart və Salyeri» poemasında, N.Rimski-Korsakovun eyniadlı operasında, M.Formanın «Amadeus» fılmində Motsartın, guya, italyan bəstəkarı Antonio Salyeri tərəfindən zəhərlənməsi barədə fikirlər irəli sürülür. Həmin əhvalatı həqiqət kimi deyil, tarixdə mövcud olan, lakin heç bir dəlillərlə sübut olunmamış fərziyyə kimi qəbul etmək lazımdır. Əlbəttə, bu, həmin əsərlərin bədii əhəmiyyətini heç də azaltmır — onlar həmişəyaşar, daim müasir olan Motsart sənətinin şərəfinə ucaldılmış gözəl abidələrdir.\nVATİKAN QANUNLARININ POZULMASI\n14 yaşlı Motsart Romada olarkən atası ilə birlikdə Sikst kapellasına gedir və orada Alleqrinin «Miserere» dini xor əsərini dinləyir. Sahibi Vatikan kilsəsi sayılan həmin əsərin nota köçürülməsi və yayılması qəti qadağan idi. Əsərə bircə dəfə qulaq asdıqdan sonra balaca Volfqanq onu bir gecədə bütövlükdə nota köçürür və bir neçə gündən sonra verdiyi konsertdə klavesində səsləndirir. Əslində, bu, kilsə qanunlarını kobud pozmaq demək idi. Lakin konsertdə olan və uşağın möcüzəli eşitmə qabiliyyətinə və yaddaşına heyran qalan Roma papası balaca Motsartı nəinki cəzalandırır, onu hətta «Qızıl Şpor Ordeni»nin kavaleri fəxri adına layiq görür.\n✓ «Fiqaronun toyu» operasi: uvertüra; Kerubinonun ariyasi; Fiqaronun ariyası\n✓ «Don Juan» operasi: Don Juanın ariyası (1-ci pərdə)\n✓ 40 N-li simfoniya\n✓ Fortepiano sonataları lya major; lya minor\n✓ «Rekviyem»: «Lacrymosa» hissəsi